qundao/data-zh-poetry huggingface dataset:
出行湖山间杂赋
作者：陆游
朝代：宋

径绕茶冈北，桥连芡浦东。
虫锼乌柏叶，露湿豨蔹丛。
烧地春芜绿，渔扉夕照红。
君恩那可报？惟是祝年丰。
出行湖山间杂赋
作者：陆游
朝代：宋

新酿学鹅黄，幽花作蜜香。客邀闲即去，病起醉何伤？野寺无晨粥，村伶有夜场。吾心静如水，随事答年光。
出行湖山间杂赋四首
作者：陆游
朝代：宋

老入新年健，春逢小雨晴。偶因寻酒去，又作绕村行。塘水苍鹅戏，郊原黄犊鸣。闲身有乐事，倚杖看农耕。新酿学鹅黄，幽花作蜜香。客邀闲即去，病起醉何伤。野寺无晨粥，村伶有夜场。吾心静如水，随事答年光。径绕茶冈北，桥连芡浦东。虫锼乌桕叶，露湿豨莶丛。烧地春芜绿，渔扉夕照红。君恩那可报，惟是祝年丰。鱼市樵风口，茶村谷雨前。柳边烟掩苒，堤上草芊眠。墓扫鸦衔肉，人归鹭导船。东风吹短发，得句为谁妍。
出行湖山间杂赋四首·其一
作者：陆游
朝代：宋
体裁：五言律诗

老入新年健，春逢小雨晴。偶因寻酒去，又作绕村行。塘水苍鹅戏，郊原黄犊鸣。闲身有乐事，倚杖看农耕。
出行湖山间杂赋四首·其三
作者：陆游
朝代：宋
体裁：五言律诗

径绕茶冈北，桥连芡浦东。虫锼乌桕叶，露湿豨莶丛。烧地春芜绿，渔扉夕照红。君恩那可报，惟是祝年丰。
出行湖山间杂赋四首·其二
作者：陆游
朝代：宋
体裁：五言律诗

新酿学鹅黄，幽花作蜜香。客邀闲即去，病起醉何伤。野寺无晨粥，村伶有夜场。吾心静如水，随事答年光。
出行湖山间杂赋四首·其四
作者：陆游
朝代：宋

鱼市樵风口，茶村谷雨前。柳边烟掩苒，堤上草芊眠。墓扫鸦衔肉，人归鹭导船。东风吹短发，得句为谁妍。
出行湖山间杂赋四首·其四
作者：陆游
朝代：宋

鱼市樵风口，茶村谷雨前。
柳边烟掩苒，堤上草芊眠。
墓扫鸦衔肉，人归鹭导船。
东风吹短髮，得句为谁妍。
出谒晚归
作者：陆游
朝代：宋
体裁：七言律诗

万卷纵横眼欲盲，偶随尺一起柴荆。渊鱼脱水知难悔，野鹤乘车只自惊。苑路落梅轻有态，御沟流水细无声。红尘朝暮何时了，促驾归来洗破觥。
出越城游
作者：陆游
朝代：宋

出郊聊旷目，小艇受樵风。烟柳浅深绿，水花颠倒红。秋光无远近，晚兴信西东。欲访幽人宿，高幡古木中。
出越城游
作者：陆游
朝代：宋

出郊聊旷目，小艇受樵风。
烟柳浅深绿，水花颠倒红。
秋光无远近，晚兴信西东。
欲访幽人宿，高旛古木中。
出越城遊
作者：陆游
朝代：宋

出郊聊旷目，小艇受樵风。烟柳浅深绿，水花颠倒红。秋光无远近，晚興信西东。欲访幽人宿，高旛古木中。
出近村归偶作
作者：陆游
朝代：宋
体裁：七言律诗

朝骑小蹇涉烟村，拥路争看八十身。似我犹为一好汉，问君曾见几闲人。杨梅线紫开园晚，莼菜丝长入市新。莫笑坚顽推不倒，天教日日享常珍。
出近村归偶作
作者：陆游
朝代：宋

朝骑小蹇涉烟村，拥路争看八十身。
似我犹为一好汉，问君曾见几闲人？杨梅线紫开园晚，蓴菜丝长入市新。
莫笑坚顽推不倒，天教日日享常珍。
出近村晚归
作者：陆游
朝代：宋

苦雨秋将晚，羁愁酒易醺。百年终腐骨，万事尽浮云。果熟多猿嗛，林疏过鹿群。亦思书触目，老嬾不成文。
出近村晚归二首
作者：陆游
朝代：宋

松枝代如意，綀布制单衣。出每沾晨露，归当送夕晖。野花当路发，沙鸟背人飞。到舍灯初上，茅檐闻踏机。苦雨秋将晚，羁愁酒易醺。百年终腐骨，万事尽浮云。果熟多猿嗛，林疏过鹿群。亦思书触目，老懒不成文。
出近村晚归二首·其一
作者：陆游
朝代：宋
体裁：五言律诗

松枝代如意，綀布制单衣。出每沾晨露，归当送夕晖。野花当路发，沙鸟背人飞。到舍灯初上，茅檐闻踏机。
出近村晚归二首·其二
作者：陆游
朝代：宋
体裁：五言律诗

苦雨秋将晚，羁愁酒易醺。百年终腐骨，万事尽浮云。果熟多猿嗛，林疏过鹿群。亦思书触目，老懒不成文。
出遊
作者：陆游
朝代：宋

儘道衰翁嬾，乘闲亦出门。修琴来竹院，采藥宿山村。雪路鳴长耳，烟堤驾独辕。残年常自在，何以报君恩。
出都
作者：陆游
朝代：宋

重入修门甫岁余，又携琴剑返江湖。
乾坤浩浩何由报，犬马区区正自愚。
缘熟且为莲社客，伻来喜对草堂图。
西厢屋了吾真足，高枕看云一事无。
出都
作者：陆游
朝代：宋

重入修门甫岁余，又携琴剑返江湖。
干坤浩浩何由报，犬马区区正自愚。
缘熟且为莲社客，伻来喜对草堂图。
西厢屋了吾真足，高枕看云一事无。
出都二首·其二
作者：陆游
朝代：宋
体裁：七言律诗

重入修门甫岁馀，又携琴剑反江湖。乾坤浩浩何由报，犬马区区正自愚。缘熟且为莲社客，伻来喜对草堂图。西厢屋了吾真足，高枕看云一事无。
出门与邻人笑谈久之戏作
作者：陆游
朝代：宋

少时已叹少驩娱，衰病经旬一笑无。今日出门逢父老，欣然随众强卢胡。
出门与邻人笑谈久之戏作四首
作者：陆游
朝代：宋

少时已叹少欢娱，衰病经旬一笑无。今日出门逢父老，欣然随众强卢胡。暮霭昏昏半掩扉，偶逢邻叟荷锄归。且令闲说乡村事，莫问渠言是与非。菽水欣欣每尽欢，仁贤不必袭衣冠。出门邂逅移时语，未害龟堂取友端。屋角时闻黄犊鸣，相逢但可说春耕。一言误及城中事，议罚应须便酌觥。
出门与邻人笑谈久之戏作四首·其一
作者：陆游
朝代：宋

少时已叹少欢娱，衰病经旬一笑无。今日出门逢父老，欣然随众强卢胡。
出门与邻人笑谈久之戏作四首·其一
作者：陆游
朝代：宋

少时已嘆少欢娱，衰病经旬一笑无。
今日出门逢父老，欣然随众强卢胡。
出门与邻人笑谈久之戏作四首·其三
作者：陆游
朝代：宋
体裁：七言绝句

菽水欣欣每尽欢，仁贤不必袭衣冠。出门邂逅移时语，未害龟堂取友端。
出门与邻人笑谈久之戏作四首·其二
作者：陆游
朝代：宋

暮霭昏昏半掩扉，偶逢邻叟荷鉏归。
且令闲说乡村事，莫问渠言是与非。
出门与邻人笑谈久之戏作四首·其二
作者：陆游
朝代：宋

暮霭昏昏半掩扉，偶逢邻叟荷锄归。且令闲说乡村事，莫问渠言是与非。
出门与邻人笑谈久之戏作四首·其四
作者：陆游
朝代：宋
体裁：七言绝句

屋角时闻黄犊鸣，相逢但可说春耕。一言误及城中事，议罚应须便酌觥。
分韵作梅花诗得东字
作者：陆游
朝代：宋
体裁：七言律诗

浅寒篱落清霜后，疏影池塘淡月中。北客同春俱税驾，南枝与我两飘蓬。从来遇酒千钟少，此外评花四海空。惟恨广平风味减，坐看徐庾擅江东。
刈穫后书事二首
作者：陆游
朝代：宋

邻里西成例少苏，贫家生业得徐图。虽非五鼎岂无食，未办复裈犹著襦。牢彘渐肥堪奉祭，耕牛已买不求租。却思流落天涯日，要是家居胜道途。耄岁谁知困不苏，每虞黠鬼笑狂图。陶公老去但浊酒，管老归来惟白襦。不逐儿童觅兼味，且随邻曲了残租。细思自有欣然处，高谢人间九折途。
刈穫后书事二首·其一
作者：陆游
朝代：宋

邻里西成例少苏，贫家生业得徐图。
虽非五鼎岂无食，未办复裈犹着襦。
牢彘渐肥堪奉祭，耕牛已买不求租。
却思流落天涯日，要是家居胜道途。
刈穫后书事二首·其一
作者：陆游
朝代：宋

邻里西成例少苏，贫家生业得徐图。虽非五鼎岂无食，未办复裈犹著襦。牢彘渐肥堪奉祭，耕牛已买不求租。却思流落天涯日，要是家居胜道途。
刈获後书事
作者：陆游
朝代：宋
体裁：七言律诗

耄岁谁知困不苏，每虞黠鬼笑狂图。陶公老去但浊酒，管老归来惟白襦。不逐儿童觅兼味，且随邻曲了残租。细思自有欣然处，高谢人间九折途。
刘太尉挽歌辞
作者：陆游
朝代：宋

坚壁临江日，人疑制敌疏。
安知百万虏，锐尽浃旬余。
智出常情表，功如定计初。
云何媢公者，不置箧中书？
刘太尉挽歌辞二首
作者：陆游
朝代：宋

羌胡忘覆育，师旅备非常。南服更旄节，中军铸印章。驰书谕燕赵，开府冠侯王。赫赫今何在，门庭冷似霜。坚壁临江日，人疑制敌疏。安知百万虏，锐尽浃旬馀。智出常情表，功如定计初。云何媢公者，不置箧中书。
刘太尉挽歌辞二首·其一
作者：陆游
朝代：宋
体裁：五言律诗

羌胡忘覆育，师旅备非常。南服更旄节，中军铸印章。驰书谕燕赵，开府冠侯王。赫赫今何在，门庭冷似霜。
刘太尉挽歌辞二首·其二
作者：陆游
朝代：宋

坚壁临江日，人疑制敌疏。
安知百万虏，鋭尽浃旬余。
智出常情表，功如定计初。
云何媢公者，不置箧中书。
刘太尉挽歌辞二首·其二
作者：陆游
朝代：宋

坚壁临江日，人疑制敌疏。安知百万虏，锐尽浃旬馀。智出常情表，功如定计初。云何媢公者，不置箧中书。
刘道士赠小葫芦
作者：陆游
朝代：宋

个中一物著不得，建立森然却有余。
尽底语君君岂信，试来跳入看何如？
刘道士赠小葫芦
作者：陆游
朝代：宋

葫芦虽小藏天地，伴我云云万里身。收起鬼神窥不见，用时能与物为春。
刘道士赠小葫芦
作者：陆游
朝代：宋

贵人玉带佩金鱼，忧畏何曾顷刻无？色似栗黄形似茧，恨渠不识小葫芦。
刘道士赠小葫芦四首
作者：陆游
朝代：宋

葫芦虽小藏天地，伴我云山万里身。收起鬼神窥不见，用时能与物为春。贵人玉带佩金鱼，忧畏何曾顷刻无。色似栗黄形似茧，恨渠不识小葫芦。短袍楚制未为非，况得药瓢相发挥。行过山村倾社看，绝胜小剑压戎衣。个中一物著不得，建立森然却有馀。尽底语君君岂信，试来跳入看何如。
刘道士赠小葫芦四首·其一
作者：陆游
朝代：宋
体裁：七言绝句

葫芦虽小藏天地，伴我云山万里身。收起鬼神窥不见，用时能与物为春。
刘道士赠小葫芦四首·其三
作者：陆游
朝代：宋
体裁：七言绝句

短袍楚制未为非，况得药瓢相发挥。行过山村倾社看，绝胜小剑压戎衣。
刘道士赠小葫芦四首·其二
作者：陆游
朝代：宋
体裁：七言绝句

贵人玉带佩金鱼，忧畏何曾顷刻无。色似栗黄形似茧，恨渠不识小葫芦。
刘道士赠小葫芦四首·其四
作者：陆游
朝代：宋

个中一物著不得，建立森然却有馀。尽底语君君岂信，试来跳入看何如。
刘道士赠小葫芦四首·其四
作者：陆游
朝代：宋

箇中一物着不得，建立森然却有余。
尽底语君君岂信，试来跳入看何如。
刘郎浦夜赋
作者：陆游
朝代：宋

平生远游心，睥睨万里窄。今年下三巴，放浪浮七泽。菰蒲无远近，但觉风索索。浪高星辰湿，天碧河汉白。十年散醉发，未易著朝帻。守符倘可乞，来作潇湘客。
刘郎浦夜赋
作者：陆游
朝代：宋

平生远游心，睥睨万里窄。
今年下三巴，放浪浮七泽。
菰蒲无远近，但觉风索索。
浪高星辰湿，天碧河汉白。
十年散醉髮，未易着朝帻。
守符倘可乞，来作潇湘客。
初入西州境述怀
作者：陆游
朝代：宋

我无飞仙术，御气周八极。寸步常依人，艰哉万里役。自行剑关南，大道平如席。日高徐驾车，薄暮亦两驿。及兹山愈远，原野若加辟。茂树冬不凋，寒花晚犹拆。昔我卜远游，至蜀龟辄食。弛装有定处，呜呼岂人力。颇传岷山下，清淑无疠疫。士风尚豪举，意气喜远客。薪米家可求，借书亦易得。思吴虽不忘，所愿少休息。吾闻右达人，雅志在山泽。岂无及物心，但恨俗褊迫。揽德虽成留，引去常勇决。骇机满人间，著脚无上策。
初入西州境述怀
作者：陆游
朝代：宋

我无飞仙术，御气周八极。
寸步常依人，艰哉万里役。
自行剑关南，大道平如席。
日高徐驾车，薄暮亦两驿。
及兹山愈远，原野若加闢。
茂树冬不凋，寒花晚犹拆。
昔我卜远游，至蜀龟辄食。
弛装有定处，呜呼岂人力。
颇传岷山下，清淑无疠疫。
士风尚豪举，意气喜远客。
薪米家可求，借书亦易得。
思吴虽不忘，所愿少休息。
吾闻右达人，雅志在山泽。
岂无及物心，但恨俗褊迫。
揽德虽成留，引去常勇决。
骇机满人间，着脚无上策。
初入西州境述怀
作者：陆游
朝代：宋

我无飞仙术，御气周八极；寸步常依人，艰哉万里役。自行剑关南，大道平如席，日高徐驾车，薄暮亦两驿。及兹山愈远，原野若加辟。茂树冬不凋，寒花晚犹拆。昔我卜远游，至蜀龟辄食。弛装有定处，呜呼岂人力。颇传岷山下，清淑无疠疫。士风尚豪举，意气喜远客。薪米家可求，借书亦易得。思吴虽不忘，所愿少休息。吾闻古达人，雅志在山泽，岂无及物心，但恨俗褊迫。揽德虽成留，引去常勇决；骇机满人间，著脚无上策。
初冬
作者：陆游
朝代：宋
体裁：七言绝句

初冬常忆宴梁州，百炬如椽满画楼。三十七年犹未死，茅檐霜冷一灯幽。
初冬
作者：陆游
朝代：宋

已罢弹冠欲挂冠，一庵天遣养衰残。
雨荒园菊枝枝瘦，霜染江枫叶叶丹。
羮釡带鳞烹白小，蓬门和蔓繫黄团。
夕阳更动闲游兴，十月吴中未苦寒。
初冬
作者：陆游
朝代：宋

已罢弹冠欲挂冠，一庵天遣养衰残。雨荒园菊枝枝瘦，霜染江枫叶叶丹。羹釜带鳞烹白小，蓬门和蔓系黄团。夕阳更动闲游兴，十月吴中未苦寒。
初冬
作者：陆游
朝代：宋
体裁：七言律诗

平生诗句领流光，绝爱初冬万瓦霜。枫叶欲残看愈好，梅花未动意先香。暮年自适何妨退，短景无营亦自长。况有小儿同此趣，一窗相对弄朱黄。
初冬
作者：陆游
朝代：宋

志士逢秋已自伤，老人况复惜年光。
正看溪碓舂粳滑，又见山坡下麦忙。
桐落井床多槁叶，菊残衫袂尚余香。
读书有课真当勉，剩贮明膏伴夜长。
初冬
作者：陆游
朝代：宋

志士逢秋已自伤，老人况复惜年光。正看溪碓舂粳滑，又见山坡下麦忙。桐落井床多槁叶，菊残衫袂尚馀香。读书有课真当勉，剩贮明膏伴夜长。
初冬
作者：陆游
朝代：宋

志士逢秋已自伤，老人况復惜年光。
正看溪碓舂粳滑，又见山坡下麦忙。
桐落井床多槁叶，菊残衫袂尚余香。
读书有课真当勉，剩贮明膏伴夜长。
初冬
作者：陆游
朝代：宋
体裁：七言律诗

老客人间百事慵，乐哉闭户过今冬。朝炉兽炭腾红焰，夜榻蛮毡拥紫茸。猬刺坼蓬新栗熟，鹅雏弄色冻醅浓。题诗正自消闲日，本不争先万户封。
初冬
作者：陆游
朝代：宋

落叶纷纷十月时，今年霜比去年迟。
山猿引子饮幽涧，野鹊结巢争堕枝。
岭北片云生峭绝，桥东残水漾沦漪。
病衰自怪诗情尽，造物撩人乃尔奇！
初冬
作者：陆游
朝代：宋

鉏犁满野及冬耕，时听儿童叱犊声。
逐客固宜安散地，闲民何幸乐升平。
雪花漫漫荞将熟，绿叶离离荠可烹。
饭饱身闲书有课，西窗来趁夕阳明。
初冬
作者：陆游
朝代：宋

鉏犂满野及冬耕，时听儿童叱犊声。
逐客固宜安散地，闲民何幸乐昇平。
雪花漫漫荞将熟，绿叶离离荠可烹。
饭饱身闲书有课，西窗来趁夕阳明。
初冬
作者：陆游
朝代：宋

锄犁满野及冬耕，时听儿童叱犊声。逐客固宜安散地，闲民何幸乐升平。雪花漫漫荞将熟，绿叶离离荠可烹。饭饱身闲书有课，西窗来趁夕阳明。
初冬二首
作者：陆游
朝代：宋

落叶纷纷十月时，今年霜比去年迟。山猿引子饮幽涧，野鹊结巢争堕枝。岭北片云生峭绝，桥东残水漾沦漪。病衰自怪诗情尽，造物撩人乃尔奇。落叶窗前已作堆，地炉微火拨残灰。梦中无祟败蔬圃，饭后有歌誇芋魁。袅袅清笳催日晚，萧萧新雁带寒来。更宽十日可闲出，会挈一壶寻早梅。
初冬二首·其一
作者：陆游
朝代：宋
体裁：七言律诗

落叶纷纷十月时，今年霜比去年迟。山猿引子饮幽涧，野鹊结巢争堕枝。岭北片云生峭绝，桥东残水漾沦漪。病衰自怪诗情尽，造物撩人乃尔奇。
初冬二首·其二
作者：陆游
朝代：宋

落叶窗前已作堆，地炉微火拨残灰。
梦中无祟败蔬圃，饭后有歌夸芋魁。
袅袅清笳催日晚，萧萧新雁带寒来。
更宽十日可闲出，会挈一壶寻早梅。
初冬二首·其二
作者：陆游
朝代：宋

落叶窗前已作堆，地炉微火拨残灰。梦中无祟败蔬圃，饭后有歌誇芋魁。袅袅清笳催日晚，萧萧新雁带寒来。更宽十日可闲出，会挈一壶寻早梅。
初冬从父老饮村酒有作
作者：陆游
朝代：宋

父老招呼共一觞，岁犹中熟有余粮。
荞花漫漫浑如雪，荳荚离离未著霜。
山路猎归收兔网，水滨农隙架鱼梁。
醉看四海何曾窄，且复相扶醉夕阳。
初冬从父老饮村酒有作
作者：陆游
朝代：宋

父老招呼共一觞，岁犹中熟有余粮。
荞花漫漫浑如雪，豆荚离离未着霜。
山路猎归收兔网，水濵农隙架鱼梁。
醉看四海何曾窄，且復相扶醉夕阳。
初冬从父老饮村酒有作
作者：陆游
朝代：宋

父老招呼共一觞，岁犹中熟有馀粮。荞花漫漫浑如雪，豆荚离离未著霜。山路猎归收兔网，水滨农隙架鱼梁。醉看四海何曾窄，且复相扶醉夕阳。
初冬出扁门归湖上
作者：陆游
朝代：宋

桑柘枝空叶作堆，斜阳更着角声催。
云归玉笥茫茫去，水下兰亭曲曲来。
稻垄受犂寒欲遍，渔船入市晚争回。
貂裘破弊霜风冷，愁对青灯拨瓮醅。
初冬出扁门归湖上
作者：陆游
朝代：宋

桑柘枝空叶作堆，斜阳更著角声催。云归玉笥茫茫去，水下兰亭曲曲来。稻垄受犁寒欲遍，渔船入市晚争回。貂裘破弊霜风冷，愁对青灯拨瓮醅。
初冬夜宴
作者：陆游
朝代：宋

丝管纷纷烛满堂，枭卢掷罢夜飞觞。
帷犀风定歌云暖，香兽烟浓漏箭长。
泛菊已成前日梦，探梅又续去年狂。
醉归自笑摧頽甚，冷逼貂裘怯晓霜。
初冬夜宴
作者：陆游
朝代：宋
体裁：七言律诗

丝管纷纷烛满堂，枭卢掷罢夜飞觞。帷犀风定歌云暖，香兽烟浓漏箭长。泛菊已成前日梦，探梅又续去年狂。醉归自笑摧颓甚，冷逼貂裘怯晓霜。
初冬感怀二首
作者：陆游
朝代：宋

落叶扫还积，断鸿飞更鸣。羸躯得霜健，老眼向书明。水瘦河声壮，萁枯马力生。竟为农父死，白首负功名。庭芜失故绿，园树染新丹。病思闲支枕，诗情独倚阑。带移频觉瘦，貂弊不禁寒。惟有墙阴荠，离离又满盘。
初冬感怀二首·其一
作者：陆游
朝代：宋
体裁：五言律诗

落叶扫还积，断鸿飞更鸣。羸躯得霜健，老眼向书明。水瘦河声壮，萁枯马力生。竟为农父死，白首负功名。
初冬感怀二首·其二
作者：陆游
朝代：宋
体裁：五言律诗

庭芜失故绿，园树染新丹。病思闲支枕，诗情独倚阑。带移频觉瘦，貂弊不禁寒。惟有墙阴荠，离离又满盘。
初冬扫东山之麓置数石于乔松巨竹间以眺西山
作者：陆游
朝代：宋

护霜天气半晴阴，小岭苍寒藓径深。翠霭欲成孤凤舞，青松先作老龙吟。渔歌浦口生高兴，骑吹边头负壮心。儿报东村蚤梅发，杖藜与汝共幽寻。
初冬扫东山之麓置数石于乔松巨竹间以眺西山甚自适也
作者：陆游
朝代：宋
体裁：七言律诗

护霜天气半晴阴，小岭苍寒藓径深。翠霭欲成孤凤舞，青松先作老龙吟。渔歌浦口生高兴，骑吹边头负壮心。儿报东村早梅发，杖藜与汝共幽寻。
初冬暄甚
作者：陆游
朝代：宋

吴中十月雪霜悭，风景暄妍叶未殷。杲日还看浴东海，薄云不解冒南山。蛙鸣合合荒池曲，蝇出营营食案间。安得玄冥正时令，红炉绿酒一开颜？
初冬暄甚
作者：陆游
朝代：宋
体裁：七言律诗

吴中十月雪霜悭，风景暄妍叶未殷。杲日还看浴东海，薄云不解冒南山。蛙鸣閤閤荒池曲，蝇出营营食案间。安得玄冥正时令，红炉绿酒一开颜。
初冬有感
作者：陆游
朝代：宋

峨冠本愿致唐虞，白首那知堕腐儒。碌碌不成千载事，駸駸又见一年徂。无僧解辍斋厨米，有吏频徵瘦地租。要信此翁顽到底，只持一笑了穷途。
初冬有感
作者：陆游
朝代：宋

衰发萧萧满镜丝，情怀非复似平时。
风霜十月流年感，碪杵三更游子悲。
闽峤故人消息恶，蜀江遗老素书迟。
一箪豆饭休嫌薄，赋分羁穷合自知。
初冬有感二首
作者：陆游
朝代：宋

衰发萧萧满镜丝，情怀非复似平时。风霜十月流年感，砧杵三更游子悲。闽峤故人消息恶，蜀江遗老素书迟。一箪豆饭休嫌薄，赋分羁穷合自知。峨冠本愿致唐虞，白首那知堕腐儒。碌碌不成千载事，骎骎又见一年徂。无僧解辍斋厨米，有吏频徵瘦地租。要信此翁顽到底，只持一笑了穷途。
初冬有感二首·其一
作者：陆游
朝代：宋

衰发萧萧满镜丝，情怀非复似平时。风霜十月流年感，砧杵三更游子悲。闽峤故人消息恶，蜀江遗老素书迟。一箪豆饭休嫌薄，赋分羁穷合自知。
初冬有感二首·其一
作者：陆游
朝代：宋

衰髮萧萧满镜丝，情怀非復似平时。
风霜十月流年感，砧杵三更游子悲。
闽峤故人消息恶，蜀江遗老素书迟。
一箪豆饭休嫌薄，赋分羁穷合自知。
初冬有感二首·其二
作者：陆游
朝代：宋

峨冠本愿致唐虞，白首那知堕腐儒。
碌碌不成千载事，骎骎又见一年徂。
无僧解辍斋厨米，有吏频征瘦地租。
要信此翁顽到底，只持一笑了穷途。
初冬有感二首·其二
作者：陆游
朝代：宋

峨冠本愿致唐虞，白首那知堕腐儒。碌碌不成千载事，骎骎又见一年徂。无僧解辍斋厨米，有吏频徵瘦地租。要信此翁顽到底，只持一笑了穷途。
初冬杂咏
作者：陆游
朝代：宋

儿时爱书百事废，饭冷胾乾呼不来。
一生被误终未醒，老作蠹鱼吁可哀！
初冬杂咏
作者：陆游
朝代：宋

老去胸中百事真，同游无复白头新。
鹊从熟後频分食，鹿渐驯来不避人。
初冬杂咏
作者：陆游
朝代：宋

重阳已过二十日，残菊才存三四枝，对酒插花君勿笑，从来不解入时宜。
初冬杂咏八首
作者：陆游
朝代：宋

重阳已过二十日，残菊才存三四枝。对酒插花君勿笑，从来不解入时宜。古寿书来言得婿，东阳人到报生孙。一家三处俱强健，且拨闲愁近酒尊。儿时爱书百事废，饭冷胾乾呼不来。一生被误终未醒，老作蠹鱼吁可哀。微风蹙水靴文浪，薄日烘云卵色天。但恨世间闲客少，江湖底处欠渔船。书生本欲辈莘渭，蹭蹬乃去为诗人。囊中略有七千首，不负百年风月身。俗缘已断宁容续，幽事虽多不厌增。折简迎医看病鹿，舂粳炊饭供游僧。夜窗父子共煎茶，一点青灯冷结花。村落盗清无吠犬，园林月上有啼鸦。老去胸中百事真，同游无复白头新。鹊从熟后频分食，鹿渐驯来不避人。
初冬杂咏八首·其一
作者：陆游
朝代：宋

重阳已过二十日，残菊才存三四枝。对酒插花君勿笑，从来不解入时宜。
初冬杂咏八首·其一
作者：陆游
朝代：宋

重阳已过二十日，残菊纔存三四枝。
对酒插花君勿笑，从来不解入时宜。
初冬杂咏八首·其七
作者：陆游
朝代：宋

夜窗父子共煎茶，一点青灯冷结花。村落盗清无吠犬，园林月上有啼鸦。
初冬杂咏八首·其七
作者：陆游
朝代：宋

夜窗父子共煎茶，一点青灯冷结花。
村落盗清无犬吠，园林月上有啼鸦。
初冬杂咏八首·其三
作者：陆游
朝代：宋

儿时爱书百事废，饭冷胾乾呼不来。一生被误终未醒，老作蠹鱼吁可哀。
初冬杂咏八首·其三
作者：陆游
朝代：宋

儿时爱书百事废，饭冷胾干呼不来。
一生被误终未醒，老作蠹鱼吁可哀。
初冬杂咏八首·其二
作者：陆游
朝代：宋
体裁：七言绝句

古寿书来言得婿，东阳人到报生孙。一家三处俱强健，且拨闲愁近酒尊。
初冬杂咏八首·其五
作者：陆游
朝代：宋
体裁：七言绝句

书生本欲辈莘渭，蹭蹬乃去为诗人。囊中略有七千首，不负百年风月身。
初冬杂咏八首·其八
作者：陆游
朝代：宋

老去胸中百事真，同游无复白头新。鹊从熟后频分食，鹿渐驯来不避人。
初冬杂咏八首·其八
作者：陆游
朝代：宋

老去胸中百事真，同游无復白头新。
鹊从熟后频分食，鹿渐驯来不避人。
初冬杂咏八首·其六
作者：陆游
朝代：宋
体裁：七言绝句

俗缘已断宁容续，幽事虽多不厌增。折简迎医看病鹿，舂粳炊饭供游僧。
初冬杂咏八首·其四
作者：陆游
朝代：宋
体裁：七言绝句

微风蹙水靴文浪，薄日烘云卵色天。但恨世间闲客少，江湖底处欠渔船。
初冬杂题
作者：陆游
朝代：宋

五斗安能解醉酲，瞢腾睡眼怯窗明。策勋赖有春芽在，卧听山童转磑声。
初冬杂题
作者：陆游
朝代：宋

莫嫌风雨作新寒，一树青枫已半丹。
身在范宽图画里，小楼西角剩凭阑。
初冬杂题六首
作者：陆游
朝代：宋

勋业文章意已阑，暮年不足是看山。江南寺寺楼堪倚，安得身如杜牧闲。暮嫌风雨作新寒，一树青枫已半丹。身在范宽图画里，小楼西角剩凭阑。风横云低雨脚斜，一枝柔橹暮咿哑。昏昏醉卧知何处，推起船篷忽到家。五斗安能解醉酲，瞢腾睡眼怯窗明。策勋赖有春芽在，卧听山童转硙声。荒郊寒雨晚凄凄，四壁穿颓旋补泥。物我元须各安稳，自苫牛屋织鸡栖。风雨声豪入梦中，不知身世寄孤蓬。狐裘毡帽如龙马，天汉西南小益东。
初冬杂题六首·其一
作者：陆游
朝代：宋
体裁：七言绝句

勋业文章意已阑，暮年不足是看山。江南寺寺楼堪倚，安得身如杜牧闲。
初冬杂题六首·其三
作者：陆游
朝代：宋
体裁：七言绝句

风横云低雨脚斜，一枝柔橹暮咿哑。昏昏醉卧知何处，推起船篷忽到家。
初冬杂题六首·其二
作者：陆游
朝代：宋

暮嫌风雨作新寒，一树青枫已半丹。身在范宽图画里，小楼西角剩凭阑。
初冬杂题六首·其二
作者：陆游
朝代：宋

暮嫌风雨作新寒，一树青枫已半丹。
身在范寛图画裏，小楼西角剩凭阑。
初冬杂题六首·其五
作者：陆游
朝代：宋
体裁：七言绝句

荒郊寒雨晚凄凄，四壁穿颓旋补泥。物我元须各安稳，自苫牛屋织鸡栖。
初冬杂题六首·其六
作者：陆游
朝代：宋

风雨声豪入梦中，不知身世寄孤蓬。狐裘毡帽如龙马，天汉西南小益东。
初冬杂题六首·其六
作者：陆游
朝代：宋

风雨声豪入梦中，不知身世寄孤蓬。
狐裘氊帽如龙马，天汉西南小益东。
初冬杂题六首·其四
作者：陆游
朝代：宋
体裁：七言绝句

五斗安能解醉酲，瞢腾睡眼怯窗明。策勋赖有春芽在，卧听山童转硙声。
初冬步至东村
作者：陆游
朝代：宋

八月风吹粳稻香，九月荞熟天始霜。男耕女饁常满野，宿麦覆块皆苍苍。丰年比屋喜迎客，花底何曾酒杯迮。家人但觅浩歌声，不在东阡在南陌。
初冬步至东村
作者：陆游
朝代：宋
体裁：古风

八月风吹粳稻香，九月荞熟天始霜。男耕女馌常满野，宿麦覆块皆苍苍。丰年比屋喜迎客，花底何曾酒杯迮。家人但觅浩歌声，不在东阡在南陌。
初冬绝句二首
作者：陆游
朝代：宋

鲈肥菰脆调羹美，荞熟油新作饼香。自古达人轻富贵，例缘乡味忆还乡。道途冬暖衣裘省，村落年丰鼓吹喧。下麦种荞无旷土，压桑接果有新园。
初冬绝句二首·其一
作者：陆游
朝代：宋
体裁：七言绝句

鲈肥菰脆调羹美，荞熟油新作饼香。自古达人轻富贵，例缘乡味忆还乡。
初冬绝句二首·其二
作者：陆游
朝代：宋
体裁：七言绝句

道途冬暖衣裘省，村落年丰鼓吹喧。下麦种荞无旷土，压桑接果有新园。
初冬至近村
作者：陆游
朝代：宋

南国霜常晚，初冬叶始红。
旷怀牛屋下，美睡雨声中。
沮水忆浮马，嶓山思射熊。
何由効唐将，八十下辽东。
初冬至近村
作者：陆游
朝代：宋

南国霜常晚，初冬叶始红。旷怀牛屋下，美睡雨声中。沮水忆浮马，嶓山思射熊。何由效唐将，八十下辽东。
初冬至近村
作者：陆游
朝代：宋

南国霜常晚，初冬叶始红。旷怀牛屋下，美睡雨声中。沮水忆浮马，幡山思射熊。何由效唐将，八十下辽东？
初冬野兴
作者：陆游
朝代：宋
体裁：七言律诗

关北关南霜露寒，瀼东瀼西山谷盘。簟纹细细吹残水，鼋背时时出小滩。衰发病来无复绿，寸心老去尚如丹。逆胡未灭时多事，却为无才得少安。
初冬野兴
作者：陆游
朝代：宋

关北关南霜露寒，瀼东瀼西山谷盘。
簟纹细细吹残水，鼋背时时出小滩。
衰髮病来无復緑，寸心老去尚如丹。
逆胡未灭时多事，却为无才得少安。
初冬风雨骤寒作短歌
作者：陆游
朝代：宋

东园日淡云容薄，纶巾朝暮阑干角。
北风动地万木号，不料一寒如此恶。
岂惟半夜雨打窗，便恐明朝雪平壑。
绿酒虽漓亦复醉，皁貂已弊犹堪著。
所嗟此身老益穷，蹭蹬无功上麟阁。
久从渔艇寄江湖，坐看胡尘暗幽朔。
万鞭枯胔愤未平，纛下老酋何足缚。
要及今年堕指寒，夜拥雕戈度穷漠。
初冬风雨骤寒作短歌
作者：陆游
朝代：宋

东园日淡云容薄，纶巾朝暮阑干角。北风动地万木号，不料一寒如此恶。岂惟半夜雨打窗，便恐明朝雪平壑。绿酒虽漓亦复醉，皂貂已弊犹堪著。所嗟此身老益穷，蹭蹬无功上麟阁。久从渔艇寄江湖，坐看胡尘暗幽朔。万鞭枯胔愤未平，纛下老酋何足缚。要及今年堕指寒，夜拥雕戈度穷漠。
初冬风雨骤寒作短歌
作者：陆游
朝代：宋

东园日淡云容薄，纶巾朝暮阑干角。
北风动地万木号，不料一寒如此恶。
岂惟半夜雨打窗，便恐朙朝雪平壑。
绿酒虽漓亦復醉，皁貂己弊犹堪着。
所嗟此身老益穷，蹭蹬无功上麟阁。
久从渔艇寄江湖，坐看烟尘暗幽朔。
万鞭枯胔愤未平，纛下老酋何足缚。
要及今年堕指寒，夜拥雕戈度穷漠。
初到荆州
作者：陆游
朝代：宋
体裁：五言律诗

万里泛仙槎，归来鬓未华。萧萧沙市雨，淡淡渚宫花。断岸添新涨，高城咽晚笳。船窗一樽酒，半醉落乌纱。
初到荣州
作者：陆游
朝代：宋

乱山缺处城楼呀，双旗萧萧晚吹笳。
烟深緑桂临绝壑，霜落残瀬鸣寒沙。
废台已无隐士啸，遗宅上有高人家。
铃斋下榻约僧话，松阴枕石放吏衙。
杯羹最珍慈竹笋，缾水自养山姜花。
地炉堆兽炽石炭，瓦鼎号蚓煎秋茶。
少年远逰无百里，一饥能使行天涯。
岂惟惯见蓬婆雪，直恐遂泛星河槎。
故巢肻作儿女恋，异境会向乡闾夸。
一杯径醉帻自坠，灯下髮影看鬖髿。
初到荣州
作者：陆游
朝代：宋

乱山缺处城楼呀，双旗萧萧晚吹笳。烟深绿桂临绝壑，霜落残濑鸣寒沙。废台已无隐士啸，遗宅上有高人家。铃斋下榻约僧话，松阴枕石放吏衙。杯羹最珍慈竹笋，瓶水自养山姜花。地炉堆兽炽石炭，瓦鼎号蚓煎秋茶。少年远游无百里，一饥能使行天涯。岂惟惯见蓬婆雪，直恐遂泛星河槎。故巢肯作儿女恋，异境会向乡闾誇。一杯径醉帻自坠，灯下发影看鬖髿。
初到荣州
作者：陆游
朝代：宋

乱山缺处城楼呀，双旗萧萧晚吹笳。烟深绿桂临绝壑，霜落残濑鸣寒沙。废台已无隐士啸，遗宅上有高人家。铃斋下榻约僧话，松阴枕石放吏衙。杯羹最珍慈竹笋，缾水自养山姜花。地炉堆兽炽石炭，瓦鼎号蚓煎秋茶。少年远游无百里，一饥能使行天涯。岂惟惯见蓬婆雪，直恐遂泛星河槎。故巢肯作儿女恋，异境会向乡闾夸。一杯径醉帻自堕，灯下发影看鬖花。
初到蜀州寄成都诸友
作者：陆游
朝代：宋

流落天涯鬓欲丝，年来用短始能奇。
无材藉作长闲地，有懑留为剧饮资。
万里不通京洛梦，一春最负牡丹时。
襞牋报与诸公道，罨画亭边第一诗。
初到蜀州寄成都诸友
作者：陆游
朝代：宋
体裁：七言律诗

流落天涯鬓欲丝，年来用短始能奇。无材藉作长闲地，有懑留为剧饮资。万里不通京洛梦，一春最负牡丹时。襞笺报与诸公道，罨画亭边第一诗。
初到行在
作者：陆游
朝代：宋
体裁：七言律诗

六十之年又四年，也骑瘦马趁朝天。首阳柱下孰工拙，从事督邮俱圣贤。笔墨有时闲作戏，功名到底是无缘。都城处处园林好，不许山翁醉放颠。
初发夷陵
作者：陆游
朝代：宋
体裁：七言律诗

雷动江边鼓吹雄，百滩过尽失途穷。山平水远苍茫外，地辟天开指顾中。俊鹘横飞遥掠岸，大鱼腾出欲凌空。今朝喜处君知否，三丈黄旗舞便风。
初发夷陵
作者：陆游
朝代：宋

雷动江边鼓吹雄，百滩过尽失途穷。
山平水远苍茫外，地闢天开指顾中。
俊鹘横飞遥掠岸，大鱼腾出欲凌空。
今朝喜处君知否，三丈黄旗舞便风。
初发建安
作者：陆游
朝代：宋

小雨初收云未归，吾行迨及晚秋时。
寒沙新雁无人问，露井残桐有客悲。
征袂拂霜晨唤马，驿窗剪烛夜题诗。
悠然且作寻山想，梦裏功名莫自期。
初发建安
作者：陆游
朝代：宋
体裁：七言律诗

小雨初收云未归，吾行迨及晚秋时。寒沙新雁无人问，露井残桐有客悲。征袂拂霜晨唤马，驿窗剪烛夜题诗。悠然且作寻山想，梦里功名莫自期。
初发荆州
作者：陆游
朝代：宋
体裁：七言律诗

淋漓牛酒起樯干，健橹飞如插羽翰。破浪乘风千里快，开头击鼓万人看。鹊声不断朝阳出，旗脚微舒宿雨乾。堪笑尘埃洛阳客，素衣如墨据征鞍。
初发荆州
作者：陆游
朝代：宋

淋漓牛酒起樯干，健橹飞如插羽翰。
破浪乘风千里快，开头击鼓万人看。
鹊声不断朝阳出，旗脚微舒宿雨干。
堪笑尘埃洛阳客，素衣如墨据征鞍。
初夏
作者：陆游
朝代：宋

已作梅黄雨，犹余麦秀寒。
穿林红练带，拔地碧琅玕。
酒向愁边薄，衣从病后寛。
所欣消渴减，乳酪正甘酸。
初夏
作者：陆游
朝代：宋

已作梅黄雨，犹余麦秀寒。
穿林红练带，拔地碧琅玕。
酒向愁边薄，衣从病後宽。
所欣消渴减，乳酪正甘酸。
初夏
作者：陆游
朝代：宋

已作梅黄雨，犹馀麦秀寒。穿林红练带，拔地碧琅玕。酒向愁边薄，衣从病后宽。所欣消渴减，乳酪正甘酸。
初夏
作者：陆游
朝代：宋

已过浣花天，行开解粽筵。
店沽浮腊酒，步檥载秧船。
古俗交情久，丰年乐事偏。
出波莼菜滑，上市鮆鱼鲜。
僧阁梅山麓，渔扉禹庙壖。
丹青不可画，得句一欣然。
初夏
作者：陆游
朝代：宋

已过浣花天，行开解粽筵。店沽浮腊酒，步舣载秧船。古俗交情久，丰年乐事偏。出波莼菜滑，上市鲚鱼鲜。僧阁梅山麓，渔扉禹庙壖。丹青不可画，得句一欣然。
初夏
作者：陆游
朝代：宋

床有蒲团坐负墙，室无童子自烧香。
人图作拂虽堪笑，我爱逃禅亦太狂。
樱笋久忘晨入省，蓴鲈犹喜老还乡。
汗青未绝茶经笔，那暇投文吊战场。
初夏
作者：陆游
朝代：宋

梅子生仁已带酸，楝花堕地尚微寒。室无长物惟空榻，头不加巾但小冠。蚕簇倚墙丝盎起，稻秧经雨水陂宽。效原清润身差健，剩欲闲游一跨鞍。
初夏
作者：陆游
朝代：宋

淡霭轻飔入夏初，一窗新绿鸟相呼。
出门易倦常归卧，着句难工但自娱。
花径蝶闲无堕蕊，酒楼人散有空垆。
闽川茶笼犹霑及，肺渴朝来顿欲苏。
初夏
作者：陆游
朝代：宋

淡霭轻飔入夏初，一窗新绿鸟相呼。出门易倦常归卧，著句难工但自娱。花径蝶闲无堕蕊，酒楼人散有空垆。闽川茶笼犹沾及，肺渴朝来顿欲苏。
初夏
作者：陆游
朝代：宋

白白飺筒美，青青米果新。
衰迟重时节，薄少遍乡邻。
梅市花成幄，兰亭草作茵。
极知欢意尽，强起伴游人。
初夏
作者：陆游
朝代：宋

白白餈筒美，青青米果新。衰迟重时节，薄少遍乡邻。梅市花成幄，兰亭草作茵。极知欢意尽，强起伴游人。
初夏
作者：陆游
朝代：宋

百叶盆榴照眼明，桐阴初密暑犹清。深深帘幕度香缕，寂寂房栊闻燕声。细煅诗联凭棐几，静思棋劫对楸枰。浣花光景应如昨，回首西州一怆情。
初夏
作者：陆游
朝代：宋

百叶盆榴照眼明，桐阴初密暑犹清。
深深帘幕度香缕，寂寂房栊闻燕声。
细煅诗聨凭棐几，静思棋劫对楸枰。
浣花光景应如昨，回首西州一怆情。
初夏
作者：陆游
朝代：宋

百叶盆榴照眼明，桐阴初密暑犹清。
深深帘幕度香缕，寂寂房栊闻燕声。
细煆诗聊凭棐几，静思棋劫对楸枰。
浣花光景应如昨，回首西州一怆情。
初夏
作者：陆游
朝代：宋

稻未分秧麦已秋，豚蹄不用祝瓯窭。
老翁七十犹强健，没膝春泥夜叱牛。
初夏
作者：陆游
朝代：宋

笋生遮狭径，溪涨入疏篱。
渐及分秧候，还当煮茧时。
雨昏鸡共嬾，米尽鼠同饥。
村巷无来客，清羸只自知。
初夏
作者：陆游
朝代：宋
体裁：五言律诗

笋生遮狭径，溪涨入疏篱。渐及分秧候，还当煮茧时。雨昏鸡共懒，米尽鼠同饥。村巷无来客，清羸只自知。
初夏
作者：陆游
朝代：宋

翦韭腌荠粟作浆，新炊麦饭满村香。
先生醉後骑黄犊，北陌东阡看戏场。
初夏
作者：陆游
朝代：宋

赐食金盘出宝闺，玄熊掌映紫驼蹄。
侯家但诧承恩泽，岂识山厨苦虀？
初夏
作者：陆游
朝代：宋

雨足移秧后，风和剥茧初。昏昏时就枕，贸贸却寻书。晚步身须杖，晨兴发废梳。满城车马客，谁复问何如。
初夏
作者：陆游
朝代：宋

雨足移秧后，风和剥茧初。
昏昏时就枕，贸贸却寻书。
晚步身须杖，晨兴髮废梳。
满城车马客，谁復问何如。
初夏
作者：陆游
朝代：宋

雨足移秧後，风和剥茧初。
昏昏时就枕，贸贸却寻书。
晚步身须杖，晨兴发废梳。
满城车马客，谁复问何如？
初夏
作者：陆游
朝代：宋
体裁：五言律诗

麦秀微寒后，梅黄细雨前。湖滩初集鹭，堤柳未鸣蝉。琴带轻阴润，巾因小醉偏。晚来幽兴极，又上钓鱼船。
初夏书感
作者：陆游
朝代：宋
体裁：五言律诗

春与人俱老，花随梦已空。游蜂黏落蕊，轻燕接飞虫。桑悴知蚕起，牲肥赛麦丰。为农当自力，相戒勿匆匆。
初夏二首
作者：陆游
朝代：宋

床有蒲团坐负墙，室无童子自烧香。人图作佛虽堪笑，我爱逃禅亦太狂。樱笋久忘晨入省，莼鲈犹喜老还乡。汗青未绝茶经笔，那暇投文吊战场。梅子生仁已带酸，楝花堕地尚微寒。室无长物惟空榻，头不加巾但小冠。蚕簇倚墙丝盎起，稻秧经雨水陂宽。郊原清润身差健，剩欲闲游一跨鞍。
初夏二首
作者：陆游
朝代：宋

新绿阴中燕子飞，数家烟火自相依。童誇犊健浮溪过，妇闵蚕饥负叶归。地暖小畦花汞长，泥融幽径药苗肥。却居乐事何堪数，一醉旗亭又典衣。江乡初夏暑犹轻，霁日园林有晚莺。聊置尊罍师北海，尽除屏障学东平。绿槐露湿单衣爽，红药风翻病眼明。每感流年成绝叹，白头自笑未忘情。
初夏二首·其一
作者：陆游
朝代：宋
体裁：七言律诗

床有蒲团坐负墙，室无童子自烧香。人图作佛虽堪笑，我爱逃禅亦太狂。樱笋久忘晨入省，莼鲈犹喜老还乡。汗青未绝茶经笔，那暇投文吊战场。
初夏二首·其一
作者：陆游
朝代：宋

新绿阴中燕子飞，数家烟火自相依。
童夸犊健浮溪过，妇闵蚕饥负叶归。
地暖小畦花汞长，泥融幽径药苗肥。
却居乐事何堪数，一醉旗亭又典衣。
初夏二首·其一
作者：陆游
朝代：宋

新绿阴中燕子飞，数家烟火自相依。童誇犊健浮溪过，妇闵蚕饥负叶归。地暖小畦花汞长，泥融幽径药苗肥。却居乐事何堪数，一醉旗亭又典衣。
初夏二首·其二
作者：陆游
朝代：宋
体裁：七言律诗

梅子生仁已带酸，楝花堕地尚微寒。室无长物惟空榻，头不加巾但小冠。蚕簇倚墙丝盎起，稻秧经雨水陂宽。郊原清润身差健，剩欲闲游一跨鞍。
初夏二首·其二
作者：陆游
朝代：宋

江乡初夏暑犹轻，霁日园林有晚莺。聊置尊罍师北海，尽除屏障学东平。绿槐露湿单衣爽，红药风翻病眼明。每感流年成绝叹，白头自笑未忘情。
初夏二首·其二
作者：陆游
朝代：宋

江乡初夏暑犹轻，霁日园林有晚鶑。
聊置尊罍师北海，尽除屏障学东平。
绿槐露湿单衣爽，红药风翻病眼明。
每感流年成绝嘆，白头自笑未忘情。
初夏出游
作者：陆游
朝代：宋

去去冲朝雾，行行弄夕霏。移秧晴竭作，坐社醉扶归。细草迷行径，残花点钓矶。牸牛将犊过，雄雉挟雌飞。野寺烟钟远，村墟绩火微。诸孙殊可念，相唤候柴扉。
初夏出游
作者：陆游
朝代：宋

去去衝朝雾，行行弄夕霏。
移秧晴竭作，坐社醉扶归。
细草迷行径，残花点钓矶。
牸牛将犊过，雄雉挟雌飞。
野寺烟钟远，村墟绩火微。
诸孙殊可念，相唤候柴扉。
初夏出游
作者：陆游
朝代：宋

早缘疏拙遂归耕，晚为沉绵得养生。药鑱钓竿缘已熟，海村山市眼偏明。安西万里人何在？广武千年恨未平。但使莲峰归路稳，亦无闲手揖公卿。
初夏出游三首
作者：陆游
朝代：宋

早缘疏拙遂归耕，晚为沉绵得养生。药镵钓竿缘已熟，海村山市眼偏明。安西万里人何在，广武千年恨未平。但使莲峰归路稳，亦无闲手揖公卿。平生与世旷周旋，惟有清游意独便。小灶炊菰山市口，束刍秣蹇海云边。春融恨欠舒长日，秋爽已悲摇落天。首夏清和真妙语，为君诵此一欣然。泥黦棕鞋雨垫巾，闲游又送一年春。长歌聊对圣贤酒，羸病极知朝暮人。废堞荒郊闲吊古，朱樱青杏正尝新。桃源自爱山川美，未必当时是避秦。
初夏出游三首·其一
作者：陆游
朝代：宋
体裁：七言律诗

早缘疏拙遂归耕，晚为沉绵得养生。药镵钓竿缘已熟，海村山市眼偏明。安西万里人何在，广武千年恨未平。但使莲峰归路稳，亦无闲手揖公卿。
初夏出游三首·其三
作者：陆游
朝代：宋

泥黦㯶鞋雨垫巾，闲游又送一年春。
长歌聊对圣贤酒，羸病极知朝暮人。
废堞荒郊闲吊古，朱樱青杏正尝新。
桃源自爱山川美，未必当时是避秦。
初夏出游三首·其三
作者：陆游
朝代：宋

泥黦棕鞋雨垫巾，闲游又送一年春。长歌聊对圣贤酒，羸病极知朝暮人。废堞荒郊闲吊古，朱樱青杏正尝新。桃源自爱山川美，未必当时是避秦。
初夏出游三首·其二
作者：陆游
朝代：宋

平生与世旷周旋，惟有清游意独便。小灶炊菰山市口，束刍秣蹇海云边。春融恨欠舒长日，秋爽已悲摇落天。首夏清和真妙语，为君诵此一欣然。
初夏出游三首·其二
作者：陆游
朝代：宋

平生与世旷周旋，惟有清游意独便。
小竈炊菰山市口，束刍秣蹇海云边。
春融恨欠舒长日，秋爽已悲摇落天。
首夏清和真妙语，为君诵此一欣然。
初夏北窗
作者：陆游
朝代：宋

水际柴荆昼不开，卧听微雨杂轻雷。春蚕满箔眠初起，社燕争巢去复来。海桧屈蟠依怪石，山榴零落点苍苔。一樽及此风光美，车下长坡底用推？
初夏北窗二首
作者：陆游
朝代：宋

作墨无声紫玉池，年光又入放翁诗。风和柳岸吹绵后，雨足瓜畦引蔓时。病酒相如无奈渴，清言叔宝不胜羸。此生岂复功名事，付与城头画角悲。水际柴荆昼不开，卧听微雨杂轻雷。春蚕满箔眠初起，社燕争巢去复来。海桧屈蟠依怪石，山榴零落点苍苔。一樽及此风光美，车下长坡底用推。
初夏北窗二首·其一
作者：陆游
朝代：宋

作墨无声紫玉池，年光又入放翁诗。风和柳岸吹绵后，雨足瓜畦引蔓时。病酒相如无奈渴，清言叔宝不胜羸。此生岂复功名事，付与城头画角悲。
初夏北窗二首·其一
作者：陆游
朝代：宋

作墨无声紫玉池，年光又入放翁诗。
风和柳岸吹绵后，雨足瓜畦引蔓时。
病酒相如无奈渴，清言叔宝不胜羸。
此生岂復功名事，付与城头画角悲。
初夏北窗二首·其二
作者：陆游
朝代：宋

水际柴荆昼不开，卧听微雨杂轻雷。春蚕满箔眠初起，社燕争巢去复来。海桧屈蟠依怪石，山榴零落点苍苔。一樽及此风光美，车下长坡底用推。
初夏北窗二首·其二
作者：陆游
朝代：宋

水际柴荆昼不开，卧听微雨杂轻雷。
春蚕满箔眠初起，社燕争巢去復来。
海桧屈蟠依怪石，山榴零落点苍苔。
一樽及此风光美，车下长坡底用推。
初夏十首
作者：陆游
朝代：宋

纷纷红紫已成尘，布谷声中夏令新。夹路桑麻行不尽，始知身是太平人。剪韭腌齑粟作浆，新炊麦饭满村香。先生醉后骑黄犊，北陌东阡看戏场。稻未分秧麦已秋，豚蹄不用祝瓯窭。老翁七十犹彊健，没膝春泥夜叱牛。买得新船疾似飞，蚕饥遥望采桑归。越罗蜀锦吾何用，且备豳人卒岁衣。槐柳成阴雨洗尘，樱桃乳酪并尝新。古来江左多佳句，夏浅胜春最可人。杜鹃血尽啼未歇，蝴蝶梦残心更狂。我自人间少情者，老来十倍惜年光。赐食金盘出宝闺，玄熊掌映紫驼蹄。侯家但诧承恩泽，岂识山厨苦荬齑。隋家古寺郡西南，寺废残僧只二三。藜藿满庭尘闇佛，时闻铙鼓赛春蚕。渺渺荒陂古埭东，柳姑小庙柳阴中。放翁老惫扶藜杖，也逐乡人祷岁丰。老翁卖卜古城隅，兼写宜蚕保麦符。日日得钱惟买酒，不愁醉倒有儿扶。
初夏十首·其七
作者：陆游
朝代：宋
体裁：七言绝句

赐食金盘出宝闺，玄熊掌映紫驼蹄。侯家但诧承恩泽，岂识山厨苦荬齑。
初夏十首·其三
作者：陆游
朝代：宋
体裁：七言绝句

稻未分秧麦已秋，豚蹄不用祝瓯窭。老翁七十犹彊健，没膝春泥夜叱牛。
初夏十首·其九
作者：陆游
朝代：宋
体裁：七言绝句

渺渺荒陂古埭东，柳姑小庙柳阴中。放翁老惫扶藜杖，也逐乡人祷岁丰。
初夏十首·其二
作者：陆游
朝代：宋

剪韭腌齑粟作浆，新炊麦饭满村香。先生醉后骑黄犊，北陌东阡看戏场。
初夏十首·其二
作者：陆游
朝代：宋

翦韭腌齑粟作浆，新炊麦饭满村香。
先生醉后骑黄犊，北陌东阡看戏场。
初夏十首·其五
作者：陆游
朝代：宋

槐柳成阴雨洗尘，樱桃乳酪併尝新。
古来江左多佳句，夏浅胜春最可人。
初夏十首·其五
作者：陆游
朝代：宋

槐柳成阴雨洗尘，樱桃乳酪并尝新。古来江左多佳句，夏浅胜春最可人。
初夏十首·其八
作者：陆游
朝代：宋
体裁：七言绝句

隋家古寺郡西南，寺废残僧只二三。藜藿满庭尘闇佛，时闻铙鼓赛春蚕。
初夏十首·其六
作者：陆游
朝代：宋
体裁：七言绝句

杜鹃血尽啼未歇，蝴蝶梦残心更狂。我自人间少情者，老来十倍惜年光。
初夏十首·其十
作者：陆游
朝代：宋
体裁：七言绝句

老翁卖卜古城隅，兼写宜蚕保麦符。日日得钱惟买酒，不愁醉倒有儿扶。
初夏十首·其四
作者：陆游
朝代：宋
体裁：七言绝句

买得新船疾似飞，蚕饥遥望采桑归。越罗蜀锦吾何用，且备豳人卒岁衣。
初夏即事
作者：陆游
朝代：宋
体裁：五言律诗

夏景遽如许，先从草木知。朱樱连蒂剪，红药带花移。病起单衣怯，身闲昼漏迟。空斋无长事，帘影看参差。
初夏即事
作者：陆游
朝代：宋

夏景遽如许，先从草木知。朱樱连蔕翦，红药带花移。病起单衣怯，身闲昼漏迟。空斋无长事，帘影看参差。
初夏同桑甥世昌过邻家
作者：陆游
朝代：宋

空谷旧生涯，萧条只自嗟。
妻馋嗔护笋，儿病失浇花。
赤米老能饱，浊醪贫可賖。
徴科幸差简，扶杖过邻家。
初夏同桑甥世昌过邻家
作者：陆游
朝代：宋

空谷旧生涯，萧条只自嗟。妻馋嗔护笋，儿病失浇花。赤米老能饱，浊醪贫可赊。徵科幸差简，扶杖过邻家。
初夏喜事
作者：陆游
朝代：宋

箕颍元非争夺场，潇湘自古水云乡。
采茶歌裏春光老，煮茧香中夏景长。
敛版早知游宦恶，署门晚悟世情常。
茹芝却粒虽无术，散髮犹当效楚狂。
初夏喜事
作者：陆游
朝代：宋

箕颍元非争夺场，潇湘自古水云乡。采茶歌里春光老，煮茧香中夏景长。敛版早知游宦恶，署门晚悟世情常。茹芝却粒虽无术，散发犹当效楚狂。
初夏夜赋
作者：陆游
朝代：宋
体裁：五言律诗

好景入新夏，幽人卧弊庐。廊腰得风远，树罅见星疏。门掩鸦栖后，钟鸣月上初。青灯尚堪近，起了读残书。
初夏夜赋
作者：陆游
朝代：宋

好景入新夏，幽人卧弊庐。廊腰得风远，树罅见星疏。门掩鸦栖後，钟鸣月上初。青灯尚堪近，起了读残书。
初夏山中
作者：陆游
朝代：宋

又报东皇促驾归，醉中阙赋送春诗。佛瓶是处见红药，僧榻有时闻子规。野客款门聊倒屣，溪潭照影一轩眉。年光佳处惟初夏，儿女纷纷讵得知。
初夏山中
作者：陆游
朝代：宋

又报东皇促驾归，醉中阙赋送春诗。佛瓶是处见红药，僧榻有时闻子规。野客款门聊倒屣，溪潭照影一轩眉。年光佳处惟初夏，儿女纷纷讵得知！
初夏山中
作者：陆游
朝代：宋

又报东皇促驾归，醉中阙赋送春诗。
佛缾是处见红药，僧榻有时闻子规。
野客欵门聊倒屣，溪潭照影一轩眉。
年光佳处惟初夏，儿女纷纷讵得知。
初夏幽居
作者：陆游
朝代：宋

日长巷陌晒丝香，雨霁郊原割麦忙。
小担过门尝冷粉，微风解箨看新篁。
傍篱邻妇收鱼笱，叩户村医送药方。
欲到湖边还嬾动，悠然扶杖立斜阳。
初夏幽居
作者：陆游
朝代：宋

虚堂一幅接篱巾，竹树森疏夏令新。
瓶竭重招麴道士，床空新聘竹夫人。
寒龟不食犹能寿，弊帚何施亦自珍。
枕蕈北窗宁有厌？小山终日对嶙峋。
初夏幽居
作者：陆游
朝代：宋

野草幽花无歇时，一窗终日对东篱。
病犹独醉虽堪笑，老未全衰亦自奇。
古纸硬黄临晋帖，矮牋匀碧录唐诗。
个中疑是忘忧处，问著山翁却不知。
初夏幽居偶题
作者：陆游
朝代：宋

展尽高槐日渐长，了无蜂蝶为花忙。
青梅旋摘宜盐白，煮酒初尝带腊香。
林下光阴无一事，水边窗户有余凉。
应门不用辞衰疾，车马何由到野堂？
初夏幽居偶题
作者：陆游
朝代：宋

放逐还家一老翁，痴顽自笑更谁同？倚栏风月黄昏後，携杖园林绿润中。泳水小鱼依藻荇，觅巢轻燕拂帘栊。此身要岂坚牢物？莫遣须臾酒盏空。
初夏幽居偶题
作者：陆游
朝代：宋

朱樱羊酪喜新尝，碧井桐阴转午凉。
书几得晴宜试墨，衣篝因润称熏香。
枯龟自觉支床稳，老马安能试草长？半世学骚终不近，空余清梦上沅湘。
初夏幽居偶题四首
作者：陆游
朝代：宋

放逐还家一老翁，痴顽自笑更谁同。倚栏风月黄昏后，携杖园林绿润中。泳水小鱼依藻荇，觅巢轻燕拂帘栊。此身要岂坚牢物，莫遣须臾酒盏空。展尽高槐日渐长，了无蜂蝶为花忙。青梅旋摘宜盐白，煮酒初尝带腊香。林下光阴无一事，水边窗户有馀凉。应门不用辞衰疾，车马何由到野堂。昔如转战堕重围，今幸鶱翔脱骇机。晓树好风莺独语，夜窗细雨燕相依。安居不恨蜗庐迮，得食宁论鹤料微。更喜暮年彊健在，又看刀尺制缣衣。朱樱羊酪喜新尝，碧井桐阴转午凉。书几得晴宜试墨，衣篝因润称熏香。枯龟自觉支床稳，老马安能试草长。半世学骚终不近，空馀清梦上沅湘。
初夏幽居偶题四首·其一
作者：陆游
朝代：宋
体裁：七言律诗

放逐还家一老翁，痴顽自笑更谁同。倚栏风月黄昏后，携杖园林绿润中。泳水小鱼依藻荇，觅巢轻燕拂帘栊。此身要岂坚牢物，莫遣须臾酒盏空。
初夏幽居偶题四首·其三
作者：陆游
朝代：宋
体裁：七言律诗

昔如转战堕重围，今幸鶱翔脱骇机。晓树好风莺独语，夜窗细雨燕相依。安居不恨蜗庐迮，得食宁论鹤料微。更喜暮年彊健在，又看刀尺制缣衣。
初夏幽居偶题四首·其二
作者：陆游
朝代：宋

展尽高槐日渐长，了无蜂蝶为花忙。
青梅旋摘宜盐白，煮酒初尝带腊香。
林下光阴无一事，水边窗户有余凉。
应门不用辞衰疾，车马何由到野堂。
初夏幽居偶题四首·其二
作者：陆游
朝代：宋

展尽高槐日渐长，了无蜂蝶为花忙。青梅旋摘宜盐白，煮酒初尝带腊香。林下光阴无一事，水边窗户有馀凉。应门不用辞衰疾，车马何由到野堂。
初夏幽居偶题四首·其四
作者：陆游
朝代：宋

朱樱羊酪喜新尝，碧井桐阴转午凉。
书几得晴宜试墨，衣篝因润称熏香。
枯龟自觉支床稳，老马安能试草长。
半世学骚终不近，空余清梦上沅湘。
初夏幽居偶题四首·其四
作者：陆游
朝代：宋

朱樱羊酪喜新尝，碧井桐阴转午凉。书几得晴宜试墨，衣篝因润称熏香。枯龟自觉支床稳，老马安能试草长。半世学骚终不近，空馀清梦上沅湘。
初夏幽居四首
作者：陆游
朝代：宋

日长巷陌晒丝香，雨霁郊原割麦忙。小担过门尝冷粉，微风解箨看新篁。傍篱邻妇收鱼笱，叩户村医送药方。欲到湖边还懒动，悠然扶杖立斜阳。虚堂一幅接䍦巾，竹树森疏夏令新。瓶竭重招曲道士，床空新聘竹夫人。寒龟不食犹能寿，弊帚何施亦自珍。枕簟北窗宁有厌，小山终日对嶙峋。野草幽花无歇时，一窗终日对东篱。病犹独醉虽堪笑，老未全衰亦自奇。古纸硬黄临晋帖，矮笺匀碧录唐诗。个中疑是忘忧处，问著山翁却不知。东园梅熟杏初丹，老子披襟每不冠。古砚坡陀麝煤绿，小山葱茜石盆寒。移床剩欲眠松坞，鼓枻还思泊蓼滩。未用丝毫辨差等，黄尘终胜客长安。
初夏幽居四首·其一
作者：陆游
朝代：宋
体裁：七言律诗

日长巷陌晒丝香，雨霁郊原割麦忙。小担过门尝冷粉，微风解箨看新篁。傍篱邻妇收鱼笱，叩户村医送药方。欲到湖边还懒动，悠然扶杖立斜阳。
初夏幽居四首·其三
作者：陆游
朝代：宋

野草幽花无歇时，一窗终日对东篱。病犹独醉虽堪笑，老未全衰亦自奇。古纸硬黄临晋帖，矮笺匀碧录唐诗。个中疑是忘忧处，问著山翁却不知。
初夏幽居四首·其三
作者：陆游
朝代：宋

野草幽花无歇时，一窗终日对东篱。
病犹独醉虽堪笑，老未全衰亦自奇。
古纸硬黄临晋帖，矮笺匀碧录唐诗。
箇中疑是忘忧处，问着山翁却不知。
初夏幽居四首·其二
作者：陆游
朝代：宋
体裁：七言律诗

虚堂一幅接䍦巾，竹树森疏夏令新。瓶竭重招曲道士，床空新聘竹夫人。寒龟不食犹能寿，弊帚何施亦自珍。枕簟北窗宁有厌，小山终日对嶙峋。
初夏幽居四首·其四
作者：陆游
朝代：宋

东园梅熟杏初丹，老子披襟每不冠。古砚坡陀麝煤绿，小山葱茜石盆寒。移床剩欲眠松坞，鼓枻还思泊蓼滩。未用丝毫辨差等，黄尘终胜客长安。
初夏幽居四首·其四
作者：陆游
朝代：宋

东园梅熟杏初丹，老子披襟每不冠。古砚坡陀麝煤绿，小山葱蒨石盆寒。移床剩欲眠松坞，鼓枻还思泊蓼滩。未用丝毫辨差等，黄尘终胜客长安。
初夏幽居杂赋
作者：陆游
朝代：宋

辟地翦蓬蒿，何曾叹作劳？药名寻本草，兰族验离骚。
北涧穿篱过，南山出屋高。
回头看富贵，何啻一秋毫。
初夏幽居杂赋
作者：陆游
朝代：宋

过尽一春雨，园林气少和。偶然扶楖栗，复尔坐盘陀。小草数行字，残花一曲歌。公卿非傲汝，无奈爱闲何！
初夏幽居杂赋七首
作者：陆游
朝代：宋

雨霁逢初夏，胡床荫绿槐。半酣方嵬峨，假寐忽咍台。小穗闲簪麦，微酸细嚼梅。衰翁不禁老，更著物华催。过尽一春雨，园林气少和。偶然扶楖栗，复尔坐盘陀。小草数行字，残花一曲歌。公卿非傲汝，无奈爱闲何。水际闲将鹤，林间独拥琴。披丛采香草，映树看珍禽。正使居无屋，犹胜突不黔。过春差觉健，处处得幽寻。篱落鱼池北，房栊道院东。水纹藤坐榻，山字素屏风。采药松冈近，投竿荻浦通。悠然搔短发，心事寄冥鸿。曲曲羊肠径，疏疏麂眼篱。渴蜂窥砚水，狂蝶入书帷。一枕轻安梦，数联萧散诗。馀生已过足，不必到期颐。辟地剪蓬蒿，何曾叹作劳。药名寻本草，兰族验离骚。北涧穿篱过，南山出屋高。回头看富贵，何啻一秋毫。修名宁复冀，馀日苦无多。已叹堂堂去，将如寂寂何。编篱护香草，埋盎贮清波。儿戏君无笑，相从且浩歌。
初夏幽居杂赋七首·其一
作者：陆游
朝代：宋

雨霁逢初夏，胡床荫绿槐。
半酣方嵬峨，假寐忽咍台。
小穗闲簪麦，微酸细嚼梅。
衰翁不禁老，更着物华催。
初夏幽居杂赋七首·其一
作者：陆游
朝代：宋

雨霁逢初夏，胡床荫绿槐。半酣方嵬峨，假寐忽咍台。小穗闲簪麦，微酸细嚼梅。衰翁不禁老，更著物华催。
初夏幽居杂赋七首·其七
作者：陆游
朝代：宋

修名宁复冀，馀日苦无多。已叹堂堂去，将如寂寂何。编篱护香草，埋盎贮清波。儿戏君无笑，相从且浩歌。
初夏幽居杂赋七首·其七
作者：陆游
朝代：宋

修名宁復冀，余日苦无多。
已嘆堂堂去，将如寂寂何。
编篱护香草，埋盎贮清波。
儿戏君无笑，相从且浩歌。
初夏幽居杂赋七首·其三
作者：陆游
朝代：宋
体裁：五言律诗

水际闲将鹤，林间独拥琴。披丛采香草，映树看珍禽。正使居无屋，犹胜突不黔。过春差觉健，处处得幽寻。
初夏幽居杂赋七首·其二
作者：陆游
朝代：宋

过尽一春雨，园林气少和。偶然扶楖栗，复尔坐盘陀。小草数行字，残花一曲歌。公卿非傲汝，无奈爱闲何。
初夏幽居杂赋七首·其二
作者：陆游
朝代：宋

过尽一春雨，园林气少和。
偶然扶楖栗，復尔坐盘陀。
小草数行字，残花一曲歌。
公卿非傲汝，无奈爱闲何。
初夏幽居杂赋七首·其五
作者：陆游
朝代：宋

曲曲羊肠径，疏疏麂眼篱。
渴蜂窥砚水，狂蝶入书帷。
一枕轻安梦，数联萧散诗。
余生已过足，不必到期颐。
初夏幽居杂赋七首·其五
作者：陆游
朝代：宋

曲曲羊肠径，疏疏麂眼篱。渴蜂窥砚水，狂蝶入书帷。一枕轻安梦，数联萧散诗。馀生已过足，不必到期颐。
初夏幽居杂赋七首·其六
作者：陆游
朝代：宋

辟地剪蓬蒿，何曾叹作劳。药名寻本草，兰族验离骚。北涧穿篱过，南山出屋高。回头看富贵，何啻一秋毫。
初夏幽居杂赋七首·其六
作者：陆游
朝代：宋

闢地剪蓬蒿，何曾嘆作劳。
药名寻本草，兰族验离骚。
北涧穿篱过，南山出屋高。
回头看富贵，何啻一秋毫。
初夏幽居杂赋七首·其四
作者：陆游
朝代：宋

篱落鱼池北，房栊道院东。水纹藤坐榻，山字素屏风。采药松冈近，投竿荻浦通。悠然搔短发，心事寄冥鸿。
初夏幽居杂赋七首·其四
作者：陆游
朝代：宋

篱落鱼池北，房栊道院东。
水纹藤坐榻，山字素屏风。
采药松冈近，投竿荻浦通。
悠然搔短髮，心事寄冥鸿。
初夏怀故山
作者：陆游
朝代：宋

镜湖四月正清和，白塔红桥小艇过。梅雨晴时插秧鼓，苹风生处采菱歌。沉迷簿领吟哦少，淹泊蛮荒感慨多。谁谓吾庐六千里，眼中历历见渔蓑。
初夏怀故山
作者：陆游
朝代：宋

镜湖四月正清和，白塔红桥小艇过。
梅雨晴时插秧鼓，苹风生处采菱歌。
沉迷簿领吟哦少，淹泊蛮荒感慨多。
谁谓吾庐六千里，眼中歴歴见渔蓑。
初夏怀故山
作者：陆游
朝代：宋

镜湖四月正清和，白塔红桥小艇过。梅雨晴时插秧鼓，蘋风生处采菱歌。沉迷簿领吟哦少，淹泊蛮荒感慨多。谁谓吾庐六千里，眼中历历见渔蓑。
初夏新晴
作者：陆游
朝代：宋
体裁：七言律诗

曲径泥新晚照明，小轩才受一床横。翩翩乳燕穿帘影，蔌蔌新篁解箨声。药物屏除知病减，梦魂安稳觉心平。深居不恨无来客，时有山禽自赞名。
初夏新晴
作者：陆游
朝代：宋

曲径泥新晚照明，小轩纔受一床横。
翩翩乳燕穿帘影，蔌蔌新篁解箨声。
药物屏除知病减，梦魂安穏觉心平。
深居不恨无来客，时有山禽自赞名。
初夏昼眠
作者：陆游
朝代：宋

好景逢初夏，闲身得昼眠。书横竹架上，冠堕素屏前。葱茜小山桂，潺湲幽窦泉。危巢出乳燕，高树集新蝉。强健关天命，逍遥近地仙。晚窗思茗饮，自取雪芽煎。
初夏昼眠
作者：陆游
朝代：宋

好景逢初夏，闲身得昼眠。
书横竹架上，冠堕素屏前。
葱蒨小山桂，潺湲幽窦泉。
危巢出乳燕，高树集新蝉。
强健关天命，逍遥近地仙。
晚窗思茗饮，自取雪芽煎。
初夏昼眠
作者：陆游
朝代：宋

好景逢初夏，闲身得昼眠。书横竹架上，冠堕素屏前。葱蒨小山桂，潺湲幽窦泉。危巢出乳燕，高树集新蝉，强健关天命，逍遥近地仙。晚窗思茗饮，自取雪芽煎。
初夏杂兴
作者：陆游
朝代：宋

倦甚惟思睡，闲来却要行。
疏泉入幽圃，映树觇流莺。
药品从僧问，琴材就客评。
转头还一日，正尔送余年。
初夏杂兴
作者：陆游
朝代：宋

咄咄无穷事，腾腾暂寓身。
月生知改朔，花尽觉经春。
市哄朝沽酒，巫歌夜乐神。
兴来随众出，一笑不妨新。
初夏杂兴
作者：陆游
朝代：宋

移花得微雨，晒药遇新晴。
闷里家书到，贫时籴价平。
身方抱沉疾，天乃相余生。
莫恨村醪薄，灯前与细倾。
初夏杂兴
作者：陆游
朝代：宋

终日颓然蠹简中，门前烟水浩无穷。
百年等是一枯冢，四海应无雨放翁。
栗玉长枝挑苦笋，胭脂小把翦防风。
地偏日永闲无事，拟著珍蔬谱一通。
初夏杂兴
作者：陆游
朝代：宋

缪算狂言悔莫追，杜门省事不妨奇。
欹倾淡墨诗成後，缥缈乌巾浴出时。
筇杖闲行穿密筱，绳床移坐照清漪。
眼边好景真须惜，渐近浮生结局时。
初夏杂兴
作者：陆游
朝代：宋

趁雨东园去荷鉏，归庵却展读残书。
幸能胸著云梦泽，何恨家无担石储。
水泛时须借篷艇，山行亦或命巾车。
嬾心惟怕游城市，非向交亲故人疏。
初夏杂兴
作者：陆游
朝代：宋

隐趣与谁论，深居湖上村。避宁兰改路，惜笋不开园。庭草饶生意，溪沙记涨痕。愁来时浅酌，随事有鸡豚。
初夏杂兴五首
作者：陆游
朝代：宋

隐趣与谁论，深居湖上村。避兰宁改路，惜笋不开园。庭草饶生意，溪沙记涨痕。愁来时浅酌，随事有鸡豚。避寂诸缘息，安贫百虑宽。懒如常抱疾，退似本无官。皎洁鹤翎扇，嵯峨龟屋冠。何劳问唐举，彻屋是清寒。咄咄无穷事，腾腾暂寓身。月生知改朔，花尽觉经春。市鬨朝沽酒，巫歌夜乐神。兴来随众出，一笑不妨新。移花得微雨，晒药遇新晴。闷里家书到，贫时籴价平。身方抱沉疾，天乃相馀生。莫恨村醪薄，灯前与细倾。倦甚惟思睡，闲来却要行。疏泉入幽圃，映树觇流莺。药品从僧问，琴材就客评。转头还一日，正尔送馀生。
初夏杂兴五首·其一
作者：陆游
朝代：宋

隐趣与谁论，深居湖上村。避兰宁改路，惜笋不开园。庭草饶生意，溪沙记涨痕。愁来时浅酌，随事有鸡豚。
初夏杂兴五首·其一
作者：陆游
朝代：宋

隠趣与谁论，深居湖上村。
避兰宁改路，惜笋不开园。
庭草饶生意，溪沙记涨痕。
愁来时浅酌，随事有鷄豚。
初夏杂兴五首·其三
作者：陆游
朝代：宋
体裁：五言律诗

咄咄无穷事，腾腾暂寓身。月生知改朔，花尽觉经春。市鬨朝沽酒，巫歌夜乐神。兴来随众出，一笑不妨新。
初夏杂兴五首·其二
作者：陆游
朝代：宋
体裁：五言律诗

避寂诸缘息，安贫百虑宽。懒如常抱疾，退似本无官。皎洁鹤翎扇，嵯峨龟屋冠。何劳问唐举，彻屋是清寒。
初夏杂兴五首·其五
作者：陆游
朝代：宋

倦甚惟思睡，闲来却要行。疏泉入幽圃，映树觇流莺。药品从僧问，琴材就客评。转头还一日，正尔送馀生。
初夏杂兴五首·其五
作者：陆游
朝代：宋

倦甚惟思睡，闲来却要行。
疏泉入幽圃，映树觇流鶑。
药品从僧问，琴材就客评。
转头还一日，正尔送余生。
初夏杂兴五首·其四
作者：陆游
朝代：宋

移花得微雨，晒药遇新晴。
闷裏家书到，贫时籴价平。
身方抱沉疾，天乃相余生。
莫恨村醪薄，灯前与细倾。
初夏杂兴五首·其四
作者：陆游
朝代：宋

移花得微雨，晒药遇新晴。闷里家书到，贫时籴价平。身方抱沉疾，天乃相馀生。莫恨村醪薄，灯前与细倾。
初夏杂兴六首
作者：陆游
朝代：宋

老子今朝不用扶，雨凉百病一时苏。扇题杜牧故园赋，屏对王维初雪图。把钓溪头蹋湍濑，煎茶林下置风炉。个中莫谓无同赏，逋客能从折简呼。巾脱冠攲八尺床，竹阴槐影有馀凉。随风花堕残棋上，引睡书抛倦枕傍。水长沙鸥向人熟，雨馀巢燕哺雏忙。尚嫌未惬幽情在，又唤渔舟渡野塘。自断残年莫问天，吾侪何处不随缘。家贫却得身差健，夜短何妨昼熟眠。未历名山采灵药，且从同社乐丰年。卖丝粜麦偿逋负，犹有馀钱买钓船。缪算狂言悔莫追，杜门省事不妨奇。攲倾淡墨诗成后，缥缈乌巾浴出时。筇杖闲行穿密筱，绳床移坐照清漪。眼边好景真须惜，渐近浮生结局时。趁雨东园去荷锄，归庵却展读残书。幸能胸著云梦泽，何恨家无担石储。水泛时须借篷艇，山行亦或命巾车。懒心惟怕游城市，非向交亲故作疏。终日颓然蠹简中，门前烟水浩无穷。百年等是一枯冢，四海应无两放翁。栗玉长枝挑苦笋，胭脂小把剪防风。地偏日永闲无事，拟著珍蔬谱一通。
初夏杂兴六首·其一
作者：陆游
朝代：宋

老子今朝不用扶，雨凉百病一时苏。扇题杜牧故园赋，屏对王维初雪图。把钓溪头蹋湍濑，煎茶林下置风炉。个中莫谓无同赏，逋客能从折简呼。
初夏杂兴六首·其一
作者：陆游
朝代：宋

老子今朝不用扶，雨凉百病一时苏。
扇题杜牧故园赋，屏对王维初雪图。
把钓溪头蹋湍濑，煎茶林下置风炉。
箇中莫谓无同赏，逋客能从折简呼。
初夏杂兴六首·其三
作者：陆游
朝代：宋

自断残年莫问天，吾侪何处不随缘。
家贫却得身差健，夜短何妨昼熟眠。
未历名山采灵药，且从同社乐丰年。
卖丝粜麦偿逋负，犹有余钱买钓船。
初夏杂兴六首·其三
作者：陆游
朝代：宋

自断残年莫问天，吾侪何处不随缘。家贫却得身差健，夜短何妨昼熟眠。未历名山采灵药，且从同社乐丰年。卖丝粜麦偿逋负，犹有馀钱买钓船。
初夏杂兴六首·其二
作者：陆游
朝代：宋

巾脱冠攲八尺床，竹阴槐影有馀凉。随风花堕残棋上，引睡书抛倦枕傍。水长沙鸥向人熟，雨馀巢燕哺雏忙。尚嫌未惬幽情在，又唤渔舟渡野塘。
初夏杂兴六首·其二
作者：陆游
朝代：宋

巾脱冠欹八尺床，竹阴槐影有余凉。
随风花堕残棋上，引睡书抛倦枕傍。
水长沙鸥向人熟，雨余巢燕哺雏忙。
尚嫌未惬幽情在，又唤渔舟渡野塘。
初夏杂兴六首·其五
作者：陆游
朝代：宋

趁雨东园去荷锄，归庵却展读残书。
幸能胸着云梦泽，何恨家无担石储。
水泛时须借篷艇，山行亦或命巾车。
懒心惟怕游城市，非向交亲故作疏。
初夏杂兴六首·其五
作者：陆游
朝代：宋

趁雨东园去荷锄，归庵却展读残书。幸能胸著云梦泽，何恨家无担石储。水泛时须借篷艇，山行亦或命巾车。懒心惟怕游城市，非向交亲故作疏。
初夏杂兴六首·其六
作者：陆游
朝代：宋

终日颓然蠹简中，门前烟水浩无穷。百年等是一枯冢，四海应无两放翁。栗玉长枝挑苦笋，胭脂小把剪防风。地偏日永闲无事，拟著珍蔬谱一通。
初夏杂兴六首·其六
作者：陆游
朝代：宋

终日颓然蠹简中，门前烟水浩无穷。
百年等是一枯冢，四海应无两放翁。
栗玉长枝挑苦笋，胭脂小把翦防风。
地偏日永闲无事，拟着珍蔬谱一通。
初夏杂兴六首·其四
作者：陆游
朝代：宋

缪算狂言悔莫追，杜门省事不妨奇。攲倾淡墨诗成后，缥缈乌巾浴出时。筇杖闲行穿密筱，绳床移坐照清漪。眼边好景真须惜，渐近浮生结局时。
初夏杂兴六首·其四
作者：陆游
朝代：宋

缪算狂言悔莫追，杜门省事不妨奇。
欹倾淡墨诗成后，缥缈乌巾浴出时。
筇杖闲行穿密篠，绳床移坐照清漪。
眼边好景真须惜，渐近浮生结局时。
初夏杂咏
作者：陆游
朝代：宋

屐路缘虚壁，棋轩枕小滩。玄言不媿籍，熟睡却输抟。咄咄书常嬾，便便腹本宽。山园时节好，杏子已微丹。
初夏杂咏五首
作者：陆游
朝代：宋

挥袖谢人间，一窗如海宽。鹿麛为老伴，松屑当朝餐。自悟达生理，尽容非意干。却嫌孤寂甚，支灶学烧丹。病退身仍健，年侵趣更高。芳醪溢蛮榼，短褐束郿绦。本不营三窟，何由挫一毫。烟帆几时挂，长啸破秋涛。屐路缘虚壁，棋轩枕小滩。玄言不愧籍，熟睡却输抟。咄咄书常懒，便便腹本宽。山园时节好，杏子已微丹。去日惊钻燧，穷途困负薪。故人天末远，薄俗眼边新。踽踽飘零客，悠悠剩长身。寸心知已矣，端欲为谁陈。昔日江湖上，飘然无定居。频倾京口酒，亦食武昌鱼。北首心空壮，东归愤不摅。岂知牙齿落，送老一茆庐。
初夏杂咏五首·其一
作者：陆游
朝代：宋

挥袖谢人间，一窗如海宽。鹿麛为老伴，松屑当朝餐。自悟达生理，尽容非意干。却嫌孤寂甚，支灶学烧丹。
初夏杂咏五首·其一
作者：陆游
朝代：宋

挥袖谢人间，一窗如海宽。
鹿麛为老伴，松屑当朝餐。
自悟达生理，尽容非意干。
却嫌孤寂甚，支竈学烧丹。
初夏杂咏五首·其三
作者：陆游
朝代：宋
体裁：五言律诗

屐路缘虚壁，棋轩枕小滩。玄言不愧籍，熟睡却输抟。咄咄书常懒，便便腹本宽。山园时节好，杏子已微丹。
初夏杂咏五首·其二
作者：陆游
朝代：宋

病退身仍健，年侵趣更高。
芳醪溢蛮榼，短褐束郿縚。
本不营三窟，何由挫一毫。
烟帆几时挂，长啸破秋涛。
初夏杂咏五首·其二
作者：陆游
朝代：宋

病退身仍健，年侵趣更高。芳醪溢蛮榼，短褐束郿绦。本不营三窟，何由挫一毫。烟帆几时挂，长啸破秋涛。
初夏杂咏五首·其五
作者：陆游
朝代：宋
体裁：五言律诗

昔日江湖上，飘然无定居。频倾京口酒，亦食武昌鱼。北首心空壮，东归愤不摅。岂知牙齿落，送老一茆庐。
初夏杂咏五首·其四
作者：陆游
朝代：宋
体裁：五言律诗

去日惊钻燧，穷途困负薪。故人天末远，薄俗眼边新。踽踽飘零客，悠悠剩长身。寸心知已矣，端欲为谁陈。
初夏游凌氏小园
作者：陆游
朝代：宋
体裁：七言律诗

水满池塘叶满枝，曲廊危榭惬幽期。风和海燕分泥处，日永吴蚕上簇时。闲理阮咸寻旧谱，细倾白堕赋新诗。从来夏浅胜春日，儿女纷纷岂得知。
初夏燕堂睡起
作者：陆游
朝代：宋

歌凤平生类楚狂，山城迟暮得深藏。洗春雨过清阴合，掠水风生绿藻凉。晨几砚凹涵墨色，午窗杯面聚茶香。功名到手浑闲事，此兴他年未易忘。
初夏燕堂睡起
作者：陆游
朝代：宋

歌鳯平生类楚狂，山城迟暮得深藏。
洗春雨过清阴合，掠水风生绿藻凉。
晨几砚凹涵墨色，午窗杯面聚茶香。
功名到手浑闲事，此兴他年未易忘。
初夏绝句
作者：陆游
朝代：宋
体裁：七言绝句

纷纷红紫已成尘，布谷声中夏令新。夹路桑麻行不尽，始知身是太平人。
初夏行平水道中
作者：陆游
朝代：宋
体裁：七言律诗

老去人间乐事稀，一年容易又春归。市桥压担莼丝滑，村店堆盘豆荚肥。傍水风林莺语语，满原烟草蝶飞飞。郊行已觉侵微暑，小立桐阴换夹衣。
初夏行平水道中
作者：陆游
朝代：宋

老去人间乐事稀，一年容易又春归。市桥压担蓴丝滑，村店堆盘豆荚肥。傍水风林莺语语，满原烟草蝶飞飞。郊行已觉侵微暑，小立桐阴换夹衣。
初夏遇休日园中闲赋
作者：陆游
朝代：宋

青山围女墙，细草满毬场。
虚檐揺水影，曲槛吹苹香。
房栊寂无人，双燕说晓凉。
赐休无公事，萧散寄一床。
久苦吏役拘，更知闲味长。
桑空茧缀簇，陂满稻吐秧。
良时动人怀，东望一慨慷。
宁当恋微禄，如鼠死太仓。
初夏遇休日园中闲赋
作者：陆游
朝代：宋

青山围女墙，细草满毬场。虚檐摇水影，曲槛吹蘋香。房栊寂无人，双燕说晓凉。赐休无公事，萧散寄一床。久苦吏役拘，更知闲味长。桑空茧缀簇，陂满稻吐秧。良时动人怀，东望一慨慷。宁当恋微禄，如鼠死太仓。
初夏道中
作者：陆游
朝代：宋

桑间葚熟麦齐腰，莺语惺惚野雉骄。
日薄人家晒蚕子，雨余山客买鱼苗。
丰年随处俱堪乐，行路终然不自聊。
独喜此身强健在，又摇团扇著絺蕉。
初夏道中
作者：陆游
朝代：宋

桑间葚熟麦齐腰，莺语惺惺野雉骄。
日薄人家晒蚕子，雨余山客买鱼苗。
丰年随处俱堪乐，行路终然不自聊。
独喜此身强健在，又揺团扇着絺蕉。
初夏道中
作者：陆游
朝代：宋

桑间葚熟麦齐腰，莺语惺惺野雉骄。日薄人家晒蚕子，雨馀山客买鱼苗。丰年随处俱堪乐，行路终然不自聊。独喜此身强健在，又摇团扇著絺蕉。
初夏郊行
作者：陆游
朝代：宋
体裁：七言律诗

小砚孤吟恐作愁，长堤曳杖且闲游。破云山踊千螺翠，经雨波涵一镜秋。粔籹青红村步市，阑干高下寺家楼。去年此日君知否，十丈京尘没马头。
初夏郊行
作者：陆游
朝代：宋

小砚孤吟恐作愁，长堤曳杖且闲逰。
破云山踊千螺翠，经雨波涵一镜秋。
粔籹青红村步市，阑干高下寺家楼。
去年此日君知否，十丈京尘没马头。
初夏野兴
作者：陆游
朝代：宋

得意烟霞不讳穷，一庵聊寄寂寥中。山从树杪参差见，水过花阴曲折通。闲倚胡床溯新月，时停团扇受微风。元知梦境无真实，不待邯郸觉後空。
初夏野兴三首
作者：陆游
朝代：宋

得意烟霞不讳穷，一庵聊寄寂寥中。山从树杪参差见，水过花阴曲折通。闲倚胡床溯新月，时停团扇受微风。元知梦境无真实，不待邯郸觉后空。披衣清晓倚阑干，龟屋裁成二寸冠。盆桧雨馀抽嫩绿，研池风过起微澜。爱书自笑心常在，去死悬知日尚宽。回视前修似无愧，不教一字入长安。扇堕巾攲午梦回，鸣鸠又唤雨丝来。数行褚帖临窗学，一卷陶诗傍枕开。糠火就林煨苦笋，密罂沉井渍青梅。艾人行复巍然出，老大难堪节物催。
初夏野兴三首·其一
作者：陆游
朝代：宋

得意烟霞不讳穷，一庵聊寄寂寥中。山从树杪参差见，水过花阴曲折通。闲倚胡床溯新月，时停团扇受微风。元知梦境无真实，不待邯郸觉后空。
初夏野兴三首·其一
作者：陆游
朝代：宋

得意烟霞不讳穷，一庵聊寄寂寥中。
山从树杪参差见，水过花阴曲折通。
闲倚胡床遡新月，时停团扇受微风。
元知梦境无真实，不待邯郸觉后空。
初夏野兴三首·其三
作者：陆游
朝代：宋

扇堕巾攲午梦回，鸣鸠又唤雨丝来。数行褚帖临窗学，一卷陶诗傍枕开。糠火就林煨苦笋，密罂沉井渍青梅。艾人行复巍然出，老大难堪节物催。
初夏野兴三首·其三
作者：陆游
朝代：宋

扇堕巾欹午梦回，鸣鸠又唤雨丝来。
数行褚帖临窗学，一卷陶诗傍枕开。
糠火就林煨苦笋，密罂沉井渍青梅。
艾人行復巍然出，老大难堪节物催。
初夏野兴三首·其二
作者：陆游
朝代：宋

披衣清晓倚阑干，龟屋裁成二寸冠。
盆桧雨余抽嫩绿，研池风过起微澜。
爱书自笑心常在，去死悬知日尚宽。
回视前修似无愧，不教一字入长安。
初夏野兴三首·其二
作者：陆游
朝代：宋

披衣清晓倚阑干，龟屋裁成二寸冠。盆桧雨馀抽嫩绿，研池风过起微澜。爱书自笑心常在，去死悬知日尚宽。回视前修似无愧，不教一字入长安。
初夏闲居
作者：陆游
朝代：宋

啜茗清风两腋生，西斋雅具惬幽情。
熏衣过後篝炉冷，展卷终时嬾架横。
巢燕何曾择贫富，鸣鸠元不为阴晴。
但能与物俱无著，小草新诗取次成。
初夏闲居
作者：陆游
朝代：宋

城上朱旗夏令初，溪头绿水蘸菰蒲。
花贪结子无遗萼，燕接飞虫正哺雏。
箫鼓赛蚕人尽醉，陂塘移稻客相呼。
长女青盖金羁马，也有农家此乐无？
初夏闲居
作者：陆游
朝代：宋

松棚黯黯接虚堂，扫地烧香旋置床。
密叶留花供浅酌，断云障日作微凉。
高城薄暮闻吹角，小市丰年有戏场。
白首史官闲尽岁，只将搜句答流光。
初夏闲居
作者：陆游
朝代：宋

煮酒青梅次第尝，啼莺乳燕占年光。
蚕收户户缫丝白，麦熟村村捣麦香。
民有裤襦知岁乐，亭无桴鼓喜时康。
未尝一事横胸次，但曲吾肱梦自长。
初夏闲居
作者：陆游
朝代：宋

野水枫林久寄家，惯将枯淡作生涯。
小楼有月听吹笛，深院无风看磑茶。
静岸葛巾穿荟蔚，闲拖筇杖入谽？。
平居每与儿孙说，切勿人前一语夸。
初夏闲居八首
作者：陆游
朝代：宋

云液初篘小瓮香，风漪乍展北窗凉。巢乾燕乳虫供哺，花过蜂闲蜜满房。闭户不知春已去，钞书但觉日方长。所嗟诗思年来减，虚负奚奴古锦囊。川云漠漠雨冥冥，浊酒闲倾不满瓶。蚕簇尚寒忧茧薄，稻陂初满喜秧青。王师护塞方屯甲，亲诏忧民已放丁。病起自怜犹健在，不须求应少微星。松棚黯黯接虚堂，扫地烧香旋置床。密叶留花供浅酌，断云障日作微凉。高城薄暮闻吹角，小市丰年有戏场。白首史官闲尽岁，祇将搜句答流光。城上朱旗夏令初，溪头绿水蘸菰蒲。花贪结子无遗萼，燕接飞虫正哺雏。箫鼓赛蚕人尽醉，陂塘移稻客相呼。长安青盖金羁马，也有农家此乐无。啜茗清风两腋生，西斋雅具惬幽情。熏衣过后篝炉冷，展卷终时懒架横。巢燕何曾择贫富，鸣鸠元不为阴晴。但能与物俱无著，小草新诗取次成。野水枫林久寄家，惯将枯淡作生涯。小楼有月听吹笛，深院无风看硙茶。静岸葛巾穿荟蔚，闲拖筇杖入谽谺。平居每与儿孙说，切勿人前一语誇。水边茆屋两三间，野叟幽人日往还。两卷硬黄书老子，数峰破墨画庐山。功名会上元须福，生死津头正要顽。试说龟堂得力处，向来何啻半生闲。煮酒青梅次第尝，啼莺乳燕占年光。蚕收户户缫丝白，麦熟村村捣麨香。民有裤襦知岁乐，亭无桴鼓喜时康。未尝一事横胸次，但曲吾肱梦自长。
初夏闲居八首·其一
作者：陆游
朝代：宋

云液初篘小瓮香，风漪乍展北窗凉。巢乾燕乳虫供哺，花过蜂闲蜜满房。闭户不知春已去，钞书但觉日方长。所嗟诗思年来减，虚负奚奴古锦囊。
初夏闲居八首·其一
作者：陆游
朝代：宋

云液初篘小瓮香，风漪乍展北窗凉。
巢干燕乳虫供哺，花过蜂闲蜜满房。
闭户不知春已去，钞书但觉日方长。
所嗟诗思年来减，虚负奚奴古锦囊。
初夏闲居八首·其七
作者：陆游
朝代：宋
体裁：七言律诗

水边茆屋两三间，野叟幽人日往还。两卷硬黄书老子，数峰破墨画庐山。功名会上元须福，生死津头正要顽。试说龟堂得力处，向来何啻半生闲。
初夏闲居八首·其三
作者：陆游
朝代：宋

松棚黯黯接虚堂，扫地烧香旋置床。密叶留花供浅酌，断云障日作微凉。高城薄暮闻吹角，小市丰年有戏场。白首史官闲尽岁，祇将搜句答流光。
初夏闲居八首·其三
作者：陆游
朝代：宋

松棚黯黯接虚堂，扫地烧香旋置床。
密叶留花供浅酌，断云障日作微凉。
高城薄暮闻吹角，小市丰年有戏埸。
白首史官闲尽岁，祇将搜句答流光。
初夏闲居八首·其二
作者：陆游
朝代：宋
体裁：七言律诗

川云漠漠雨冥冥，浊酒闲倾不满瓶。蚕簇尚寒忧茧薄，稻陂初满喜秧青。王师护塞方屯甲，亲诏忧民已放丁。病起自怜犹健在，不须求应少微星。
初夏闲居八首·其五
作者：陆游
朝代：宋

啜茗清风两腋生，西斋雅具惬幽情。
熏衣过后篝炉冷，展卷终时懒架横。
巢燕何曾择贫富，鸣鸠元不为阴晴。
但能与物俱无着，小草新诗取次成。
初夏闲居八首·其五
作者：陆游
朝代：宋

啜茗清风两腋生，西斋雅具惬幽情。熏衣过后篝炉冷，展卷终时懒架横。巢燕何曾择贫富，鸣鸠元不为阴晴。但能与物俱无著，小草新诗取次成。
初夏闲居八首·其八
作者：陆游
朝代：宋

煮酒青梅次第尝，啼莺乳燕占年光。
蚕收户户缫丝白，麦熟村村捣麨香。
民有袴襦知岁乐，亭无桴鼓喜时康。
未尝一事横胸次，但曲吾肱梦自长。
初夏闲居八首·其八
作者：陆游
朝代：宋

煮酒青梅次第尝，啼莺乳燕占年光。蚕收户户缫丝白，麦熟村村捣麨香。民有裤襦知岁乐，亭无桴鼓喜时康。未尝一事横胸次，但曲吾肱梦自长。
初夏闲居八首·其六
作者：陆游
朝代：宋

野水枫林久寄家，惯将枯淡作生涯。
小楼有月听吹笛，深院无风看硙茶。
静岸葛巾穿荟蔚，闲拖筇杖入谽谺。
平居每与儿孙说，切勿人前一语夸。
初夏闲居八首·其六
作者：陆游
朝代：宋

野水枫林久寄家，惯将枯淡作生涯。小楼有月听吹笛，深院无风看硙茶。静岸葛巾穿荟蔚，闲拖筇杖入谽谺。平居每与儿孙说，切勿人前一语誇。
初夏闲居八首·其四
作者：陆游
朝代：宋
体裁：七言律诗

城上朱旗夏令初，溪头绿水蘸菰蒲。花贪结子无遗萼，燕接飞虫正哺雏。箫鼓赛蚕人尽醉，陂塘移稻客相呼。长安青盖金羁马，也有农家此乐无。
初夏闲居即事
作者：陆游
朝代：宋

门巷萧萧日正长，方床曲几傲羲皇。
轻风忽起杨花闹，清露初晞药草香。
对奕两奁飞黑白，雠书千卷杂朱黄。
穿帘语燕能从我，分尔湖边一夏凉。
初夏闲居即事
作者：陆游
朝代：宋

门巷萧萧日正长，方床曲几傲羲皇。轻风忽起杨花闹，清露初晞药草香。对弈两奁飞黑白，雠书千卷杂朱黄。穿帘语燕能从我，分尔湖边一夏凉。
初夏闲居即事
作者：陆游
朝代：宋

门巷萧萧日正长，方床曲几傲羲皇。轻风忽起杨花闹，清露初曦药草香。对弈两奁飞黑白，雠书千卷杂朱黄。穿帘语燕能从我，分尔湖边一夏凉。
初夏闲步村落间
作者：陆游
朝代：宋

薄云韬日不成晴，野水通池渐欲平。绿叶忽低知鸟立，青萍微动觉鱼行。醉游放荡初何适，睡起逍遥未易名。忽遇湖边隐君子，相携一笑慰余生。
初夏闲步村落间
作者：陆游
朝代：宋

薄云韬日不成晴，野水通池渐欲平。绿叶忽低知鸟立，青萍微动觉鱼行。醉游放荡初何适，睡起逍遥未易名。忽遇湖边隐君子，相携一笑慰馀生。
初夜
作者：陆游
朝代：宋
体裁：五言律诗

初夜多幽兴，危阑偶独凭。月升星尽没，风劲雪重凝。身似游边客，心如退院僧。奇寒不可耐，归对北窗灯。
初夜暂就枕
作者：陆游
朝代：宋

街鼓冬冬欲断时，官闲惟与睡相宜。褰帷卧看初升月，转枕重思未稳诗。偃仰少安真得策，久伸徐起顿忘疲。悠然已在羲皇上，莫遣儿曹取次知。
初夜暂就枕
作者：陆游
朝代：宋

街鼓冬冬欲断时，官闲惟与睡相宜。
褰帷卧看初升月，转枕重思未稳诗。
偃仰少安真得策，欠伸徐起顿忘疲。
悠然已在羲皇上，莫遣儿曹取次知。
初夜暂就枕
作者：陆游
朝代：宋

街鼓鼕鼕欲断时，官闲惟与睡相宜。褰帷卧看初升月，转枕重思未稳诗。偃仰少安真得策，欠伸徐起顿忘疲。悠然已在羲皇上，莫遣儿曹取次知。
初寒
作者：陆游
朝代：宋
体裁：五言律诗

久雨重阳后，清寒小雪前。拾薪椎髻仆，卖菜掘头船。薄米全家粥，空床故物毡。身犹付一歃，名字更须传。
初寒
作者：陆游
朝代：宋

久雨重阳後，清寒小雪前。
拾薪椎髻仆，卖菜掘头船。
薄米全家粥，空床故物毡。
身犹付一歃，名字更须传？
初寒
作者：陆游
朝代：宋
体裁：五言律诗

今日霜露冷，凛然悲暮秋。垂帷跨微火，发箧出轻裘。徂岁逝将换，残生愈觉浮。一杯还自闵，小猎记梁州。
初寒
作者：陆游
朝代：宋

我穷不自活，万事付天公。今年寒苦晚，雾雨常濛濛。虽逭裘褐忧，坐念疾病攻。清夜喜不寐，万木号西风。新霜才几何，瘴疠一扫空。晓看乌臼林，已有数叶红。微云时去来，寒日犹曈昽。振衣起出户，一笑寻邻翁。
初寒
作者：陆游
朝代：宋

我穷不自活，万事付天公。
今年寒苦晚，雾雨常蒙蒙。
虽逭裘褐忧，坐念疾病攻。
清夜喜不寐，万木号西风。
新霜纔几何，瘴疠一扫空。
晓看乌臼林，已有数叶红。
微云时去来，寒日犹曈昽。
振衣起出户，一笑寻邻翁。
初寒
作者：陆游
朝代：宋
体裁：七言律诗

新雁来时岁又残，丹枫数树照江干。前山云起忽成暝，陋屋雨来初变寒。身退已收清禁梦，里居终出上恩宽。作诗老恨无奇思，时取囊中断稿看。
初寒
作者：陆游
朝代：宋

日月谁能驻，风霜忽已高。
公孙分布被，范叔共绨袍。
䆉䅉炊香甑，蒲萄压小槽。
所惭才已尽，孤咏不能豪。
初寒
作者：陆游
朝代：宋

日月谁能驻，风霜忽已高。公孙分布被，范叔共绨袍。䆉稏炊香甑，蒲萄压小槽。所惭才已尽，孤咏不能豪。
初寒
作者：陆游
朝代：宋

日月谁能驻，风霜忽已高。
公孙分布被，范叔共绨袍。
罢亚炊香甑，蒲萄压小槽。
所惭才已尽，孤咏不能豪。
初寒
作者：陆游
朝代：宋
体裁：五言律诗

江路常逢雨，山城早得寒。兰凋初解佩，菊老尚加餐。节物知何负，情怀自鲜欢。浮生看已熟，不必梦邯郸。
初寒
作者：陆游
朝代：宋

老遇初寒候，贫当绝禄时。
衣裘俱在笥，薪炭不愆期。
鹑满群童纲，鱼浮百石陂。
比邻每分饷，扪腹可无饥。
初寒
作者：陆游
朝代：宋

船尾寒风不满旗，江边丛祠常掩扉。行人畏虎少晨起，舟子捕鱼多夜归。茆叶翻翻带宿雨，苇花漠漠弄斜晖。伤心到处闻堪杵，九月今年未授衣。
初寒
作者：陆游
朝代：宋

船尾寒风不满旗，江边丛祠常掩扉。行人畏虎少晨起，舟子捕鱼多夜归。茆叶翻翻带宿雨，苇花漠漠弄斜晖。伤心到处闻砧杵，九月今年未授衣。
初寒
作者：陆游
朝代：宋

船尾寒风不满旗，江边樷祠常掩扉。
行人畏虎少晨起，舟子捕鱼多夜归。
茆叶翻翻带宿雨，苇花漠漠弄斜晖。
伤心到处闻碪杵，九月今年未授衣。
初寒
作者：陆游
朝代：宋

蚊蝇扫迹叶飞初，剩喜幽窗读我书。墙角短檠真耐久，手中团扇又成疏。百年作梦行休去，九月无衣亦晏如。独恨故人消息断，寒江谁与倩双鱼。
初寒
作者：陆游
朝代：宋

蚊蝇扫迹叶飞初，剩喜幽窗读我书。
墙角短檠真耐久，手中团扇又成疏。
百年作梦行休去，九月无衣亦晏如。
独恨故人消息断，寒江谁与倩双鱼？
初寒
作者：陆游
朝代：宋

蚊蝇扫迹叶飞初，剩喜幽窗读我书。
墙角短檠真耐久，手中团扇又成踈。
百年作梦行休去，九月无衣亦晏如。
独恨故人消息断，寒江谁与倩双鱼。
初寒
作者：陆游
朝代：宋

逐禄天涯半此生，明时宽大许归耕。山围鱼市寒无色，雨掠蓬窗夜有声。白发青灯身潦倒，残芜落叶岁峥嵘。尔来有喜君知否，买得乌犍万事轻。
初寒
作者：陆游
朝代：宋

逐禄天涯半此生，明时宽大许归耕。
山围鱼市寒无色，雨掠蓬窗夜有声。
白髮青灯身潦倒，残芜落叶岁峥嵘。
尔来有喜君知否，买得乌犍万事轻。
初寒
作者：陆游
朝代：宋

重云蔽白日，陂港日夜涸。秋风才几时，已见霜雪作。人生各有分，岂必衣狐貉。吴中冬蔬茂，盘箸不寂寞。抟泥治墙屋，伐筱补篱落。薄酒亦醉人，问子胡不乐。
初寒
作者：陆游
朝代：宋

重云蔽白日，陂港日夜涸。
秋风纔几时，已见霜雪作。
人生各有分，岂必衣狐狢。
吴中冬蔬茂，盘筯不寂寞。
抟泥治墙屋，伐篠补篱落。
薄酒亦醉人，问子胡不乐。
初寒
作者：陆游
朝代：宋

重帘御晚吹，密瓦护晨霜。
焰焰砖炉火，霏霏石鼎香。
行迟依木杖，坐久穴藜床。
昼亦无聊甚，胡为厌夜长？
初寒
作者：陆游
朝代：宋

雨霁林犹滴，泥新路易乾。萧条山步晚，憔悴客衣单。小女收鱼笱，童儿放鸭栏。初寒岂不好，衰病自无欢。
初寒
作者：陆游
朝代：宋

雨霁林犹滴，泥新路易干。
萧条山步晚，憔悴客衣单。
小女收鱼笱，童儿放鸭栏。
初寒岂不好，衰病自无欢。
初寒书怀
作者：陆游
朝代：宋

嵩云缑月本闲人，误落尘中白发新。万事看山差入眼，百年把酒独关身。栈边老马行安往，床下寒龟息自匀。藜杖一枝犹好在，未妨闲探早梅春。
初寒书怀
作者：陆游
朝代：宋

嵩云缑月本闲人，误落尘中白髮新。
万事看山差入眼，百年把酒独关身。
栈边老马行安往，床下寒龟息自匀。
藜杖一枝犹好在，未妨闲探早梅春。
初寒二首
作者：陆游
朝代：宋

老遇初寒候，贫当绝禄时。衣裘俱在笥，薪炭不愆期。鹑满群童网，鱼浮百石陂。比邻每分饷，扪腹可无饥。重帘禦晚吹，密瓦护晨霜。焰焰砖炉火，霏霏石鼎香。行迟依木杖，坐久穴藜床。昼亦无聊甚，胡为厌夜长。
初寒二首·其一
作者：陆游
朝代：宋
体裁：五言律诗

老遇初寒候，贫当绝禄时。衣裘俱在笥，薪炭不愆期。鹑满群童网，鱼浮百石陂。比邻每分饷，扪腹可无饥。
初寒二首·其二
作者：陆游
朝代：宋

重帘御晚吹，密瓦护晨霜。
焰焰砖炉火，霏霏石鼎香。
行迟依木杖，坐久穴藜床。
昼亦无聊甚，胡为厌夜长。
初寒二首·其二
作者：陆游
朝代：宋

重帘禦晚吹，密瓦护晨霜。焰焰砖炉火，霏霏石鼎香。行迟依木杖，坐久穴藜床。昼亦无聊甚，胡为厌夜长。
初寒偶出
作者：陆游
朝代：宋

霜气凋关树，晴光入市楼。闲人无造请，佳日亦遨游。湖白方新出，淮亦亦易求。秋来幸无病，作意试新篘。
初寒偶出
作者：陆游
朝代：宋

霜气凋关树，晴光入市楼。闲人无造请，佳日亦遨游。湖白方新出，淮？亦易求。秋来幸无病，作意试新篘。
初寒偶出
作者：陆游
朝代：宋
体裁：五言律诗

霜气凋关树，晴光入市楼。闲人无造请，佳日亦遨游。湖白方新出，淮�亦易求。秋来幸无病，作意试新篘。
初寒偶出
作者：陆游
朝代：宋

霜气凋关树，晴光入市楼。
闲人无造请，佳日亦遨游。
湖白方新出，淮𧍧亦易求。
秋来幸无病，作意试新篘。
初寒在告有感
作者：陆游
朝代：宋

扫地烧香兴未阑，一年佳处是初寒。银毫地绿茶膏嫩，玉斗丝红墨渖宽。俗事不教来眼境，闲愁那许上眉端。数檽留得西窗日，更取丹经展卷看。
初寒在告有感三首
作者：陆游
朝代：宋

扫地烧香兴未阑，一年佳处是初寒。银毫地绿茶膏嫩，玉斗丝红墨沈宽。俗事不教来眼境，闲愁那许上眉端。数棂留得西窗日，更取丹经展卷看。豪举当年气吐虹，即今憔悴一衰翁。寄怀本自俗尘外，移病何妨寒雨中。香暖候知银叶透，酒清看似玉船空。故人吴蜀音尘断，安得相携一笑同。横林吹叶水生洲，身落穷山古睦州。到枕雨声酣旅梦，背窗灯影动清愁。气冲星斗有孤剑，力挽栋梁无万牛。未灭匈奴身已老，此生虚负幄中筹。
初寒在告有感三首·其一
作者：陆游
朝代：宋

扫地烧香兴未阑，一年佳处是初寒。银毫地绿茶膏嫩，玉斗丝红墨沈宽。俗事不教来眼境，闲愁那许上眉端。数棂留得西窗日，更取丹经展卷看。
初寒在告有感三首·其一
作者：陆游
朝代：宋

扫地烧香兴未阑，一年佳处是初寒。
银毫地绿茶膏嫩，玉斗丝红墨渖寛。
俗事不教来眼境，闲愁那许上眉端。
数櫺留得西窗日，更取丹经展卷看。
初寒在告有感三首·其三
作者：陆游
朝代：宋

横林吹叶水生洲，身落穷山古睦州。到枕雨声酣旅梦，背窗灯影动清愁。气冲星斗有孤剑，力挽栋梁无万牛。未灭匈奴身已老，此生虚负幄中筹。
初寒在告有感三首·其三
作者：陆游
朝代：宋

横林吹叶水生洲，身落穷山古睦州。
到枕雨声酣旅梦，背窗灯影动清愁。
气衝星斗有孤剑，力挽栋梁无万牛。
未灭匈奴身已老，此生虚负幄中筹。
初寒在告有感三首·其二
作者：陆游
朝代：宋
体裁：七言律诗

豪举当年气吐虹，即今憔悴一衰翁。寄怀本自俗尘外，移病何妨寒雨中。香暖候知银叶透，酒清看似玉船空。故人吴蜀音尘断，安得相携一笑同。
初寒宴坐
作者：陆游
朝代：宋

微火如萤度篆盘，明窗坐败几蒲团。
群儿谁信老怀嬾，万事不禁醒眼看。
道在箪瓢端自足，心闲天地本来宽。
此生自断君知否？不办归装也挂冠。
初寒宴坐
作者：陆游
朝代：宋

微火如萤度篆盘，明窗坐败几蒲团。群儿谁信老怀懒，万事不禁醒眼看。道在箪瓢端自足，心闲天地本来宽。此生自断君知否，不办归装也挂冠。
初寒宴坐
作者：陆游
朝代：宋

微火如萤度篆盘，明窗坐败几蒲团。
群儿谁信老怀懒，万事不禁醒眼看。
道在箪瓢端自足，心闲天地本来寛。
此生自断君知否，不办归装也挂冠。
初寒对酒
作者：陆游
朝代：宋

晨起常教置一壶，色如鹅氄滑如酥。侍郎取榼不须笑，司业与钱还复酤。霜路预愁骑款段，雪舟每忆钓菰蒲。寒花满帽君无笑，醉倒偏宜稚子扶。
初寒对酒
作者：陆游
朝代：宋

晨起常教置一壶，色如鹅氄滑如酥。
侍郎取榼不须笑，司业与钱还復酤。
霜路预愁骑款段，雪舟每忆钓菰蒲。
寒花满帽君无笑，醉倒偏宜稚子扶。
初寒晨起
作者：陆游
朝代：宋

推枕悠然起，寒灯谁与同。晓窗俄已白，宿火尚能红。老境呻吟外，年华寂寞中。长饥亦可恨，聊复固吾穷。
初寒晨起
作者：陆游
朝代：宋

推枕悠然起，寒灯谁与同。
晓窗俄已白，宿火尚能红。
老境呻吟外，年华寂寞中。
长饥亦可恨，聊復固吾穷。
初寒晨起
作者：陆游
朝代：宋

推枕悠然起，寒灯谁与同？晓窗俄已白，宿火尚能红。老境呻吟外，年华寂寞中。长饥亦何恨，聊复固吾穷。
初寒独居戏作
作者：陆游
朝代：宋
体裁：五言律诗

开壳得紫栗，带叶摘黄甘。独卧维摩室，谁同弥勒龛。宗文树鸡栅，灵照挈蔬篮。一段无生话，灯笼可与谈。
初寒独居戏作
作者：陆游
朝代：宋

开壳得紫栗，带叶摘黄甘。独卧维摩室，谁同弥勒龛？宗文树鸡栅，灵照挈蔬篮。一段无生话，灯笼可与谈。
初寒病中有感
作者：陆游
朝代：宋
体裁：七言律诗

楚水枫林霜露新，白头一叟正吟呻。牛衣未起王章疾，马磨何伤许靖贫。治道本来存简册，神州谁与静烟尘。新亭对泣犹稀见，况觅夷吾一辈人。
初寒示邻曲
作者：陆游
朝代：宋

村北村南数十家，陂池重复谷谽谺。
荻丛缺处见渔火，蓬户闭时闻纺车。
浅濑水清双立鹭，横林叶尽万栖鸦。
是中佳兴无穷极，懒着青鞋上若耶。
初寒示邻曲
作者：陆游
朝代：宋

村北村南数十家，陂池重复谷谽谺。荻丛缺处见渔火，蓬户闭时闻纺车。浅濑水清双立鹭，横林叶尽万栖鸦。是中佳兴无穷极，懒著青鞋上若耶。
初寒示邻曲
作者：陆游
朝代：宋

村北村南数十家，陂池重复谷谽？。
荻丛缺处见渔火，蓬户闭时闻纺车。
浅濑水清双立鹭，横林叶尽万栖鸦。
是中佳兴无穷极，嬾著青鞋上若耶。
初寒老身颇健戏书二首
作者：陆游
朝代：宋

一身百病老难支，病减身轻偶此时。窗暖不妨聊假寐，囊空久已罢招医。山炉巉绝香生岫，鏊研坡陀墨满池。个里生涯君莫厌，痴人至死不曾知。过雁声悲落叶稠，孤村景物更禁秋。穷谙客路风尘恶，老判人间岁月遒。酒号贤人真古语，疾为竖子岂吾忧。山房幸有初寒备，且傍篝炉拥褐裘。
初寒老身颇健戏书二首·其一
作者：陆游
朝代：宋

一身百病老难支，病减身轻偶此时。窗暖不妨聊假寐，囊空久已罢招医。山炉巉绝香生岫，鏊研坡陀墨满池。个里生涯君莫厌，痴人至死不曾知。
初寒老身颇健戏书二首·其一
作者：陆游
朝代：宋

一身百病老难支，病减身轻偶此时。
窗暖不妨聊假寐，囊空久已罢招医。
山炉巉绝香生岫，鏊研坡陀墨满池。
箇裏生涯君莫厌，痴人至死不曾知。
初寒老身颇健戏书二首·其二
作者：陆游
朝代：宋
体裁：七言律诗

过雁声悲落叶稠，孤村景物更禁秋。穷谙客路风尘恶，老判人间岁月遒。酒号贤人真古语，疾为竖子岂吾忧。山房幸有初寒备，且傍篝炉拥褐裘。
初归偶到近村戏书
作者：陆游
朝代：宋
体裁：五言律诗

雨过一村暗，风回百草香。刺船过古埭，倚杖立新塘。醉觉乾坤大，闲知日月长。暮归诗满卷，虽老尚能狂。
初归偶到近村戏书
作者：陆游
朝代：宋

雨过一村暗，风回百草香。
刺船过古埭，倚杖立新塘。
醉觉干坤大，闲知日月长。
暮归诗满卷，虽老尚能狂。
初归杂咏
作者：陆游
朝代：宋

小园五亩翦蓬蒿，便觉人迹间可逃。
尽疏珍禽添尔雅，更书香草续离骚。
药苗可斸携长鑱，黍酒新成压小槽。
老入鵷行方彻悟，一官何处不徒劳！
初归杂咏
作者：陆游
朝代：宋

换尽朱颜两鬓皤，流年如此奈君何！早从学问求开益，晚悟文章要诋诃。
每忆壮游成独笑，间逢老伴亦高歌。
更余一恨君知否，千载浯溪石未磨。
初归杂咏七首
作者：陆游
朝代：宋

雪满渔蓑雨垫巾，超然无处不清真。胸中那可有一事，天下故应无两人。骑马每行秋栈路，唤船还渡暮江津。酒楼僧壁留诗遍，八十年来自在身。齿豁头童尽耐嘲，即今烂饭用匙抄。朱门漫设千杯酒，青壁宁无一把茅。偶尔作官羞问马，颓然对客但称猫。此身定向山中死，不用磨钱掷卦爻。八十可怜心尚孩，看山看水不知回。软炊香甑桃花饭，浅酌清尊竹叶醅。平地本知多陷阱，群儿随处觅梯媒。旷怀只待秋风起，十丈蒲帆海上开。换尽朱颜两鬓皤，流年如此奈君何。早从学问求开益，晚悟文章要诋诃。每忆壮游成独笑，间逢老伴亦高歌。更馀一恨君知否，千载浯溪石未磨。窗下初收剥啄棋，疏帘窣地昼阴移。下岩石润挥毫后，正焙茶香落硙时。癃老入朝元是错，期年决去已为迟。天公赋予谁能测，只吝功名不吝诗。小园五亩剪蓬蒿，便觉人间迹可逃。尽疏珍禽添尔雅，更书香草续离骚。药苗可斸携长镵，黍酒新成压小槽。老入鹓行方彻悟，一官何处不徒劳。乞得身归且浩歌，萧然生世寄渔蓑。茶甘半日如新啜，墨妙移时不再磨。山寺蹋云频独往，邻家穿竹自相过。棋枰胜负能多少，堪笑傍人说烂柯。
初归杂咏七首·其一
作者：陆游
朝代：宋

雪满渔蓑雨垫巾，超然无处不清真。
胸中那可有一事，天下故应无两人。
骑马每行秋栈路，唤船还渡暮江津。
酒楼僧壁留诗徧，八十年来自在身。
初归杂咏七首·其一
作者：陆游
朝代：宋
体裁：七言律诗

雪满渔蓑雨垫巾，超然无处不清真。胸中那可有一事，天下故应无两人。骑马每行秋栈路，唤船还渡暮江津。酒楼僧壁留诗遍，八十年来自在身。
初归杂咏七首·其七
作者：陆游
朝代：宋
体裁：七言律诗

乞得身归且浩歌，萧然生世寄渔蓑。茶甘半日如新啜，墨妙移时不再磨。山寺蹋云频独往，邻家穿竹自相过。棋枰胜负能多少，堪笑傍人说烂柯。
初归杂咏七首·其三
作者：陆游
朝代：宋
体裁：七言律诗

八十可怜心尚孩，看山看水不知回。软炊香甑桃花饭，浅酌清尊竹叶醅。平地本知多陷阱，群儿随处觅梯媒。旷怀只待秋风起，十丈蒲帆海上开。
初归杂咏七首·其二
作者：陆游
朝代：宋
体裁：七言律诗

齿豁头童尽耐嘲，即今烂饭用匙抄。朱门漫设千杯酒，青壁宁无一把茅。偶尔作官羞问马，颓然对客但称猫。此身定向山中死，不用磨钱掷卦爻。
初归杂咏七首·其五
作者：陆游
朝代：宋
体裁：七言律诗

窗下初收剥啄棋，疏帘窣地昼阴移。下岩石润挥毫后，正焙茶香落硙时。癃老入朝元是错，期年决去已为迟。天公赋予谁能测，只吝功名不吝诗。
初归杂咏七首·其六
作者：陆游
朝代：宋

小园五亩剪蓬蒿，便觉人间迹可逃。尽疏珍禽添尔雅，更书香草续离骚。药苗可斸携长镵，黍酒新成压小槽。老入鹓行方彻悟，一官何处不徒劳。
初归杂咏七首·其六
作者：陆游
朝代：宋

小园五亩翦蓬蒿，便觉人间迹可逃。
尽疏珍禽添尔雅，更书香草续离骚。
药苗可斸携长镵，黍酒新成压小槽。
老入鹓行方彻悟，一官何处不徒劳。
初归杂咏七首·其四
作者：陆游
朝代：宋

换尽朱颜两鬓皤，流年如此奈君何。
早从学问求开益，晚悟文章要诋诃。
每忆壮游成独笑，间逢老伴亦高歌。
更余一恨君知否，千载浯溪石未磨。
初归杂咏七首·其四
作者：陆游
朝代：宋

换尽朱颜两鬓皤，流年如此奈君何。早从学问求开益，晚悟文章要诋诃。每忆壮游成独笑，间逢老伴亦高歌。更馀一恨君知否，千载浯溪石未磨。
初报嘉阳除官还东湖有期喜而有作
作者：陆游
朝代：宋

塞上经秋几醉醒，羁愁减尽鬓边青。烽传八诏登楼看，歌奏三巴忍泪听。好语忽闻还印绶，归心先已绕林坰。呼儿结束从今日，鹊语灯花故有灵。
初报嘉阳除官还东湖有期喜而有作
作者：陆游
朝代：宋

塞上经秋几醉醒，羁愁减尽鬓边青。烽传八诏登楼看，歌奏三巴忍泪听。好语忽闻还印绶，归心先已绕林垧。呼儿结束从今日，鹊语灯花故有灵。
初拜再领祠宫之命有感
作者：陆游
朝代：宋
体裁：七言律诗

黄纸初开喜可知，追怀平昔却成悲。生当京国承平日，仕及皇家再造时。小草出山初已误，断云含雨欲何施。儿孙贺罢仍无事，却赴幽人把钓期。
初拜再领祠宫之命有感
作者：陆游
朝代：宋

黄纸初开喜可知，追怀平昔却成悲。生当京国承平日，仕及皇家再造时。小草出山初已误，断云含雨欲何施？儿孙贺罢仍无事，却赴幽人把钓期。
初春
作者：陆游
朝代：宋
体裁：七言律诗

元日人日来联翩，转头又见试灯天。且欣一雪压灾瘴，不怕连阴咽管弦。陌上渐多酤酒舍，岸边初理下湖船。紫姑拟卜元无事，只问今春几醉眠。
初春
作者：陆游
朝代：宋

春入陂湖已折冰，流年谁解系长绳？土膏动後麦苗长，桑眼绽来蚕事兴。
税足了无徵欠吏，饭香时有乞斋僧。
开正父老频占候，已决今年百稼登。
初春
作者：陆游
朝代：宋

柳拂朱桥湖水生，园林处处听新莺。亦知人世当行乐，无奈春阴不肯晴。走马章台身纵老，看花杜曲眼犹明。只应诗思年来减，预怯同游议罚觥。
初春
作者：陆游
朝代：宋

柳拂朱桥湖水生，园林处处听新鶑。
亦知人世当行乐，无奈春阴不肯晴。
走马章台身纵老，看花杜曲眼犹明。
只应诗思年来减，预怯同游议罚觥。
初春
作者：陆游
朝代：宋
体裁：七言绝句

装罢桃符又剪灯，新年光景捷飞腾。老翁扫尽儿童事，却学禅床入定僧。
初春
作者：陆游
朝代：宋
体裁：七言律诗

谁把鹅黄染柳丝，似催邻曲蹋青期。已忘万里封侯志，但忆千回上树时。朝雨池塘光潋滟，暮烟楼观碧参差。紫姑欲问还休去，身世从来心自知。
初春
作者：陆游
朝代：宋

谁把鹅黄染柳丝，似催邻曲蹋青期。
已忘万里封侯志，但忆千回上树时。
朝雨池塘光潋灩，暮烟楼观碧参差。
紫姑欲问还休去，身世从来心自知。
初春书喜
作者：陆游
朝代：宋

我生本痴绝，万事不系怀。一朝蜕形去，岂问弃与薶。游宦三十年，所向无一谐。偶然有天幸，自退非人排。黄纸如鸦字，君恩赐残骸。剡溪回雪舫，云门散青鞋。两犊掀春泥，一钵随午斋。更当拥布被，高枕听鸣蛙。
初春书喜
作者：陆游
朝代：宋

我生本痴绝，万事不系怀；一朝蜕形去，岂问弃与埋。
游宦三十年，所向无一谐，偶然有天幸，自退非人排。
黄纸如鸦字，君恩赐残骸。
剡溪回雪舫，云门散青鞋。
两犊掀春泥，一钵随午斋。
更当拥布被，高枕听鸣蛙。
初春书喜
作者：陆游
朝代：宋

我生本痴绝，万事不繫怀。
一朝蜕形去，岂问弃与薶。
游宦三十年，所向无一谐。
偶然有天幸，自退非人排。
黄纸如鸦字，君恩赐残骸。
剡溪回雪舫，云门散青鞋。
两犊掀春泥，一钵随午斋。
更当拥布被，高枕听鸣蛙。
初春书怀
作者：陆游
朝代：宋

甫及初春日已长，偶同邻曲集山房。
囊盛古墨靴纹皱，箬护新茶带胯方。
老境不嫌来冉冉，流年直死去堂堂。
清泉冷浸疏梅蕊，共领人间第一香。
初春书怀
作者：陆游
朝代：宋

纳禄贫如筮仕初，归来依旧卧蜗庐。
半池墨渖临章草，一碗松肪读隐书。
长鑱仅供饥子美，清江不疗渴相如。
耄期自许诗情在，雪里犹能跨蹇驴。
初春书怀七首
作者：陆游
朝代：宋

六十馀年慕古人，即今方近葛天民。见人各是元非恕，遇事皆安岂怨贫。小圃锄耰聊过日，扁舟烟雨尚关身。出门未觉龙钟在，禹庙兰亭又见春。耄及光阴古更稀，自今惟有数期颐。食观本草虽多事，醉读离骚自一奇。物外有人闲始见，山中可乐老方知。武陵好在桃千树，短棹相寻亦未迟。数掩芦藩并水居，一家全似业樵渔。春寒例谢常来客，老病犹贪未见书。驯雀正缘抛食惯，芳兰肯为碍门锄。药苗满钵无人共，赖有溪僧为破除。甫及初春日已长，偶同邻曲集山房。囊盛古墨靴纹皱，箬护新茶带胯方。老境不嫌来冉冉，流年直恐去堂堂。清泉冷浸疏梅蕊，共领人间第一香。底处人间无骇机，超遥且喜谢招麾。千年涧底孤松秀，万里天边独雁归。服气昔常憎火食，游山近已制荷衣。青城况有幽人约，会守丹炉隐翠微。纳禄贫如筮仕初，归来依旧卧蜗庐。半池墨沈临章草，一碗松肪读隐书。长镵仅供饥子美，清江不疗渴相如。耄期自许诗情在，雪里犹能跨蹇驴。愚公不解计安危，行尽人间恶路岐。难似车登蛇退岭，险如舟过马当祠。平生忧患常难测，送老安闲敢自期。一事不成应有命，惟将知止报明时。
初春书怀七首·其一
作者：陆游
朝代：宋

六十余年慕古人，即今方近葛天民。
见人各是元非恕，遇事皆安岂怨贫。
小圃鉏耰聊过日，扁舟烟雨尚关身。
出门未觉龙钟在，禹庙兰亭又见春。
初春书怀七首·其一
作者：陆游
朝代：宋

六十馀年慕古人，即今方近葛天民。见人各是元非恕，遇事皆安岂怨贫。小圃锄耰聊过日，扁舟烟雨尚关身。出门未觉龙钟在，禹庙兰亭又见春。
初春书怀七首·其七
作者：陆游
朝代：宋
体裁：七言律诗

愚公不解计安危，行尽人间恶路岐。难似车登蛇退岭，险如舟过马当祠。平生忧患常难测，送老安闲敢自期。一事不成应有命，惟将知止报明时。
初春书怀七首·其三
作者：陆游
朝代：宋
体裁：七言律诗

数掩芦藩并水居，一家全似业樵渔。春寒例谢常来客，老病犹贪未见书。驯雀正缘抛食惯，芳兰肯为碍门锄。药苗满钵无人共，赖有溪僧为破除。
初春书怀七首·其二
作者：陆游
朝代：宋
体裁：七言律诗

耄及光阴古更稀，自今惟有数期颐。食观本草虽多事，醉读离骚自一奇。物外有人闲始见，山中可乐老方知。武陵好在桃千树，短棹相寻亦未迟。
初春书怀七首·其五
作者：陆游
朝代：宋
体裁：七言律诗

底处人间无骇机，超遥且喜谢招麾。千年涧底孤松秀，万里天边独雁归。服气昔常憎火食，游山近已制荷衣。青城况有幽人约，会守丹炉隐翠微。
初春书怀七首·其六
作者：陆游
朝代：宋

纳禄贫如筮仕初，归来依旧卧蜗庐。半池墨沈临章草，一碗松肪读隐书。长镵仅供饥子美，清江不疗渴相如。耄期自许诗情在，雪里犹能跨蹇驴。
初春书怀七首·其六
作者：陆游
朝代：宋

纳禄贫如筮仕初，归来依旧卧蜗庐。
半池墨渖临章草，一碗松肪读隐书。
长镵仅供饥子美，清江不疗渴相如。
耄期自许诗情在，雪裏犹能跨蹇驴。
初春书怀七首·其四
作者：陆游
朝代：宋
体裁：七言律诗

甫及初春日已长，偶同邻曲集山房。囊盛古墨靴纹皱，箬护新茶带胯方。老境不嫌来冉冉，流年直恐去堂堂。清泉冷浸疏梅蕊，共领人间第一香。
初春二首
作者：陆游
朝代：宋

春入陂湖已折冰，流年谁解系长绳。土膏动后麦苗长，桑眼绽来蚕事兴。税足了无徵欠吏，饭香时有乞斋僧。开正父老频占候，已决今年百稼登。漠漠春寒罢对棋，霏霏春雨却催诗。梅花一树映疏竹，茅屋三间围短篱。醉倒幸无官长骂，出游自有老人期。年光满眼吾何憾，又近吴蚕浴种时。
初春二首·其一
作者：陆游
朝代：宋

春入陂湖已折冰，流年谁解系长绳。土膏动后麦苗长，桑眼绽来蚕事兴。税足了无徵欠吏，饭香时有乞斋僧。开正父老频占候，已决今年百稼登。
初春二首·其一
作者：陆游
朝代：宋

春入陂湖已折冰，流年谁解繫长绳。
土膏动后麦苗长，桑眼绽来蚕事兴。
税足了无征欠吏，饭香时有乞斋僧。
开正父老频占候，已决今年百稼登。
初春二首·其二
作者：陆游
朝代：宋

漠漠春寒罢对棋，霏霏春雨却催诗。
梅花一树映疏竹，茅屋三间围短篱。
醉倒幸无官长駡，出游自有老人期。
年光满眼吾何憾，又近吴蚕浴种时。
初春二首·其二
作者：陆游
朝代：宋

漠漠春寒罢对棋，霏霏春雨却催诗。梅花一树映疏竹，茅屋三间围短篱。醉倒幸无官长骂，出游自有老人期。年光满眼吾何憾，又近吴蚕浴种时。
初春出游
作者：陆游
朝代：宋

春风初来满刀州，江水照人如泼油。犊车芳草南陌头，家家倾赀事遨游。万里桥西系黄骝，为君一登散花楼。半年长斋废觥筹，兴来忽典千金裘。小桃婀娜弄芳柔，红兰茁芽满春洲。垆边女儿不解愁，斗草才罢还藏钩。可怜世人自拘囚，盎中乾坤舞蜉蝣。百年苦短去日遒，问君安用万户侯。
初春出游戏作
作者：陆游
朝代：宋

緑窗百舌唤春眠，问柳寻花意已便。
京洛化衣无梦去，邯郸观伎有诗传。
铜壶阁下闲欹帽，石镜坊前戏坠鞭。
酒隠人间君勿诮，定胜山泽作臞僊。
初春出游戏作
作者：陆游
朝代：宋

绿窗百舌唤春眠，问柳寻花意已便。京洛化衣无梦去，邯郸观伎有诗传。铜壶阁下闲攲帽，石镜坊前戏坠鞭。酒隐人间君勿诮，定胜山泽作臞仙。
初春出逰
作者：陆游
朝代：宋

春风初来满刀州，江水照人如泼油。
犊车芳草南陌头，家家倾赀事遨逰。
万里桥西繫黄骝，为君一登散花楼。
半年长斋废觥筹，兴来忽典千金裘。
小桃婀娜弄芳柔，红兰茁芽满春洲。
垆邉女儿不解愁，斗草纔罢还藏鈎。
可怜世人自拘囚，盎中干坤舞蜉蝣。
百年苦短去日遒，问君安用万户侯。
初春幽居二首
作者：陆游
朝代：宋

满榼芳醪手自携，陂湖南北埭东西。茂林处处见松鼠，幽圃时时闻竹鸡。零落断云斜鄣日，霏微过雨未成泥。老民不预人间事，但喜农畴渐可犁。小筑园林浅凿池，身闲随事得游嬉。幽花折得露犹湿，嘉木移来根不知。小蝶弄晴飞不去，珍禽喜静语多时。风光未忍轻抛掷，聊付诗囊与酒卮。
初春幽居二首·其一
作者：陆游
朝代：宋

满榼芳醪手自携，陂湖南北埭东西。
茂林处处见松鼠，幽圃时时闻竹鷄。
零落断云斜鄣日，霏微过雨未成泥。
老民不预人间事，但喜农畴渐可犁。
初春幽居二首·其一
作者：陆游
朝代：宋
体裁：七言律诗

满榼芳醪手自携，陂湖南北埭东西。茂林处处见松鼠，幽圃时时闻竹鸡。零落断云斜鄣日，霏微过雨未成泥。老民不预人间事，但喜农畴渐可犁。
初春幽居二首·其二
作者：陆游
朝代：宋
体裁：七言律诗

小筑园林浅凿池，身闲随事得游嬉。幽花折得露犹湿，嘉木移来根不知。小蝶弄晴飞不去，珍禽喜静语多时。风光未忍轻抛掷，聊付诗囊与酒卮。
初春怀成都
作者：陆游
朝代：宋

我昔薄游西适秦，归到锦城逢早春。五门收灯药市近，小桃妖妍狂杀人。霓裳法曲华清谱，燕妒身轻莺学语。歌舞更休转盼间，但见宫衣换金缕。世上悲欢岂易知，不堪风景似当时。病来几与曲生绝，禅榻茶烟双鬓丝。
初春怀成都
作者：陆游
朝代：宋

我昔薄游西适秦，归到锦城逢早春。
五门收灯药市近，小桃妖妍狂杀人。
霓裳法曲华清谱，燕妬身轻莺学语。
歌舞更休转盼间，但见宫衣换金缕。
世上悲欢岂易知，不堪风景似当时。
病来几与曲生绝，禅榻茶烟双鬓丝。
初春怀成都
作者：陆游
朝代：宋

我昔薄游西适秦，归到锦州逢早春。五门收灯药市近，小桃妖妍狂杀人。霓裳法曲华清谱，燕妒身轻莺学语。歌舞更休转盼间，但见宫衣换金缕。世上悲欢岂易知，不堪风景似当时。病来几与麴生绝，禅榻茶烟双鬓丝。
初春感事
作者：陆游
朝代：宋

一树红梅已半残，破裘也复敌春寒。
忍穷过日却差易，负媿终身良独难。
活火静看茶鼎熟，清泉自注研池宽。
人生乐处君知否？万事当从心所安。
初春感事二首
作者：陆游
朝代：宋

马迹车声是处忙，经旬无客到龟堂。水初泛溢黏天绿，梅欲飘零特地香。世事纷纷人自老，岁华冉冉日初长。百钱不办旗亭醉，空爱鹅儿似酒黄。一树红梅已半残，破裘也复敌春寒。忍穷过日却差易，负愧终身良独难。活火静看茶鼎熟，清泉自注研池宽。人生乐处君知否，万事当从心所安。
初春感事二首·其一
作者：陆游
朝代：宋
体裁：七言律诗

马迹车声是处忙，经旬无客到龟堂。水初泛溢黏天绿，梅欲飘零特地香。世事纷纷人自老，岁华冉冉日初长。百钱不办旗亭醉，空爱鹅儿似酒黄。
初春感事二首·其二
作者：陆游
朝代：宋

一树红梅已半残，破裘也复敌春寒。忍穷过日却差易，负愧终身良独难。活火静看茶鼎熟，清泉自注研池宽。人生乐处君知否，万事当从心所安。
初春感事二首·其二
作者：陆游
朝代：宋

一树红梅已半残，破裘也復敌春寒。
忍穷过日却差易，负愧终身良独难。
活火静看茶鼎熟，清泉自注研池宽。
人生乐处君知否，万事当从心所安。
初春感怀
作者：陆游
朝代：宋
体裁：五言律诗

关河谢远游，岁月迫归休。敢恨骥伏枥，但思狐首丘。雪明窗误晓，霜点鬓惊秋。羁旅饶愁思，谁怜季子裘。
初春探花有作
作者：陆游
朝代：宋

灯山昨梦叹匆匆，便恐新春过眼空。千缕未摇官柳绿，一梢初放海棠红。金羁络马闲游处，彩笔题诗半醉中。流落天涯何足道，年年常策探花功。
初春探花有作
作者：陆游
朝代：宋

灯山昨梦嘆匆匆，便恐新春过眼空。
千缕未揺官柳緑，一梢初放海棠红。
金羁络马闲游处，彩笔题诗半醉中。
流落天涯何足道，年年常策探花功。
初春晚晴
作者：陆游
朝代：宋
体裁：七言律诗

雪尽冰消敛积威，参差碧瓦带斜晖。土膏渐释人东作，天气初和雁北归。小阁金船尝腊酒，华堂银烛制春衣。关心虽有寻梅梦，冷蕊幽香事已非。
初春杂兴
作者：陆游
朝代：宋

戏续春寒赋，闲赓午醉诗。
煎茶小石鼎，酌酒古铜卮。
曝日龟浮沼，营巢鹊堕枝。
村深无客过，幽兴与谁期？
初春杂兴
作者：陆游
朝代：宋

老病倦游陟，偶寻溪友期。残冰拥鱼笱，新暖入桑枝。山崦巨然画，烟村摩诘诗。何人为收拾？媿我不能奇。
初春杂兴五首
作者：陆游
朝代：宋

戏续春寒赋，闲赓午醉诗。煎茶小石鼎，酌酒古铜卮。曝日龟浮沼，营巢鹊堕枝。村深无客过，幽兴与谁期。水长鸥初泛，山寒茗未芽。深林闻社鼓，落日照渔家。渡远呼船久，桥倾取路斜。客愁慵远眺，不是怯风沙。问途来野店，秣蹇憩山邮。何处无诗思，平生惯旅愁。翩翩下鸥鹭，点点散羊牛。传入王孙画，千金未易酬。故岁愁听雨，新春剩得晴。暖催红蕊闹，涨入绿池平。游马行争路，华灯卖满城。江村独无事，户户及时耕。老病倦游陟，偶寻溪友期。残冰拥鱼笱，新暖入桑枝。山崦巨然画，烟村摩诘诗。何人为收拾，愧我不能奇。
初春杂兴五首·其一
作者：陆游
朝代：宋
体裁：五言律诗

戏续春寒赋，闲赓午醉诗。煎茶小石鼎，酌酒古铜卮。曝日龟浮沼，营巢鹊堕枝。村深无客过，幽兴与谁期。
初春杂兴五首·其三
作者：陆游
朝代：宋
体裁：五言律诗

问途来野店，秣蹇憩山邮。何处无诗思，平生惯旅愁。翩翩下鸥鹭，点点散羊牛。传入王孙画，千金未易酬。
初春杂兴五首·其二
作者：陆游
朝代：宋
体裁：五言律诗

水长鸥初泛，山寒茗未芽。深林闻社鼓，落日照渔家。渡远呼船久，桥倾取路斜。客愁慵远眺，不是怯风沙。
初春杂兴五首·其五
作者：陆游
朝代：宋
体裁：五言律诗

老病倦游陟，偶寻溪友期。残冰拥鱼笱，新暖入桑枝。山崦巨然画，烟村摩诘诗。何人为收拾，愧我不能奇。
初春杂兴五首·其四
作者：陆游
朝代：宋
体裁：五言律诗

故岁愁听雨，新春剩得晴。暖催红蕊闹，涨入绿池平。游马行争路，华灯卖满城。江村独无事，户户及时耕。
初春欲散步畏寒而归
作者：陆游
朝代：宋
体裁：七言律诗

峭寒漠漠入重貂，酒力欺人凝不消。春困苦多无处卖，客魂欲断倩谁招。一溪水浅梅枝瘦，四野云酣雪意骄。欲到前村无奈懒，却寻归路度西桥。
初春欲散步畏寒而归
作者：陆游
朝代：宋

峭寒漠漠入重貂，酒力欺人凝不消。春困苦多无处卖，客魂欲断倩谁招？一溪水浅梅枝瘦，四野云酣雪意骄。欲到前村无奈嬾，却寻归路度西桥。
初春纪事二首
作者：陆游
朝代：宋

窗棂无日影，庭树无风声。微云淡天宇，非阴亦非晴。美哉丰年祥，入我屠苏觥。父老亦共喜，欢言叩柴荆。一饱已有期，惟当力春耕。遣儿牧鸡豚，作社赛西成。经冬少雨雪，所至苦水涸。园蔬叶多蠹，山步船半阁。入春一再雨，喜气满墟落。又闻湖边路，已破小桃萼。一尊傥可携，父子自酬酢。
初春纪事二首·其一
作者：陆游
朝代：宋
体裁：古风

窗棂无日影，庭树无风声。微云淡天宇，非阴亦非晴。美哉丰年祥，入我屠苏觥。父老亦共喜，欢言叩柴荆。一饱已有期，惟当力春耕。遣儿牧鸡豚，作社赛西成。
初春纪事二首·其二
作者：陆游
朝代：宋
体裁：古风

经冬少雨雪，所至苦水涸。园蔬叶多蠹，山步船半阁。入春一再雨，喜气满墟落。又闻湖边路，已破小桃萼。一尊傥可携，父子自酬酢。
初春遣兴
作者：陆游
朝代：宋

闲愁长与病相依，晨起梳头感发稀。春事鼎来风更恶，晨光已满雪犹飞。江梅有恨论年别，旅雁无情计日归。剩欲湖边踏青去，凭谁为解乱书围。
初春遣兴
作者：陆游
朝代：宋

闲愁长与病相依，晨起梳头感发稀。
春事鼎来风更恶，晨光已满雪犹飞。
江梅有恨论年别，旅雁无情计日归。
剩欲湖边踏青去，凭谁为解乱书围？
初春遣兴
作者：陆游
朝代：宋

闲愁长与病相依，晨起梳头感髮稀。
春事鼎来风更恶，晨光已满雪犹飞。
江梅有恨论年别，旅雁无情计日归。
剩欲湖边踏青去，凭谁为解乱书围。
初春遣兴三首
作者：陆游
朝代：宋

烂熟思来怕热官，退飞心地喜轻安。舍鱼正可取熊掌，食肉何须知马肝。放眼柳梢初暗动，褪花梅子已微酸。典衣剩作江头醉，莫谓天涯苦鲜欢。大隐悠悠未弃官，俸钱虽薄却心安。人方得意矜蜗角，天岂使予为鼠肝。佳日剧棋忘旅恨，短衣驰射压儒酸。小桃杨柳争时节，载酒江头罄一欢。白发凄凉故史官，十年身不到长安。即今天末吊形影，何日上前倾肺肝。孤愤书成词激烈，五噫歌罢意辛酸。此怀欲说无人共，安得相携素所欢。
初春遣兴三首·其一
作者：陆游
朝代：宋
体裁：七言律诗

烂熟思来怕热官，退飞心地喜轻安。舍鱼正可取熊掌，食肉何须知马肝。放眼柳梢初暗动，褪花梅子已微酸。典衣剩作江头醉，莫谓天涯苦鲜欢。
初春遣兴三首·其三
作者：陆游
朝代：宋

白发凄凉故史官，十年身不到长安。即今天末吊形影，何日上前倾肺肝。孤愤书成词激烈，五噫歌罢意辛酸。此怀欲说无人共，安得相携素所欢。
初春遣兴三首·其三
作者：陆游
朝代：宋

白髮凄凉故史官，十年身不到长安。
即今天末吊形影，何日上前倾肺肝。
孤愤书成词激烈，五噫歌罢意辛酸。
此怀欲说无人共，安得相擕素所欢。
初春遣兴三首·其二
作者：陆游
朝代：宋
体裁：七言律诗

大隐悠悠未弃官，俸钱虽薄却心安。人方得意矜蜗角，天岂使予为鼠肝。佳日剧棋忘旅恨，短衣驰射压儒酸。小桃杨柳争时节，载酒江头罄一欢。
初春遣兴三首始於志退休而终於惓惓许国之忠
作者：陆游
朝代：宋

白发凄凉故史官，十年身不到长安。即今天末吊形影，何日上前倾肺肝。孤愤书成词激烈，五噫歌罢意卒酸。此怀欲说无人共，安得相携素所欢。
初晴
作者：陆游
朝代：宋
体裁：七言律诗

暑雨初收体为轻，远山尽出眼偏明。诗凭写兴忘工拙，酒取浇愁任浊清。绿树有阴休倦步，澄溪无滓濯尘缨。老人本少凋年感，不奈江城暮角声。
初晴
作者：陆游
朝代：宋

袖手东窗初日明，残编未负老书生。
不胜多病畏寒雨，正得一霜方快晴。
客户饷羹提赤鲤，邻家借碓捣新秔。
柴荆莫怪无车马，恰要无人识姓名。
初晴
作者：陆游
朝代：宋
体裁：七言律诗

袖手东窗初日明，残编未负老书生。不胜多病畏寒雨，正得一霜方快晴。客户饷羹提赤鲤，邻家借碓捣新粳。柴荆莫怪无车马，恰要无人识姓名。
初晴野步
作者：陆游
朝代：宋

入市路三义，缘山港半斜。
疏帘带残雪，幽窦泻湍沙。
好鸟晴相语，芳兰暖欲芽。
病余无脚力，随处憩人家。
初晴野步
作者：陆游
朝代：宋

入市路三叉，缘山港半斜。
疏篱带残雪，幽窦泻湍沙。
好鸟晴相语，芳兰暖欲芽。
病余无脚力，随处憩人家。
初晴野步
作者：陆游
朝代：宋

入市路三叉，缘山港半斜。疏篱带残雪，幽窦泻湍沙。好鸟晴相语，芳兰暖欲芽。病馀无脚力，随处憩人家。
初暑
作者：陆游
朝代：宋
体裁：七言律诗

槐阴清润麦风凉，一枕闲眠昼漏长。山鹊喜晴当户语，海桐带露入帘香。酒缘久病常辞酌，茶为前衔偶得尝。云北云南动游兴，速呼小竖治轻装。
初睡起有作
作者：陆游
朝代：宋

喔喔晓鸡鸣，迢迢残漏声。拨衾幽梦断，褰幌小窗明。獠婢篝衣暖，山童拥彗行。老夫徐下榻，负火听瓶笙。
初睡起有作
作者：陆游
朝代：宋

喔喔晓鸡鸣，迢迢残漏声。
拨衾幽梦断，褰幌小窗明。
獠婢篝衣暖，山童拥篲行。
老夫徐下榻，负火听瓶笙。
初离兴元
作者：陆游
朝代：宋

梦裏何曾有去来，高城无奈角声哀。
连林秋叶吹初尽，满路寒泥蹋欲开。
笠泽决归犹小憩，锦城未到莫轻回。
炊菰斫脍明年事，却忆斯游亦壮哉。
初离兴元
作者：陆游
朝代：宋

梦里何曾有去来，高城无奈角声哀。连林秋叶吹初尽，满路寒泥蹋欲开。笠泽决归犹小憩，锦城未到莫轻回。炊菰斫脍明年事，却忆斯游亦壮哉。
初离兴元
作者：陆游
朝代：宋

梦里何曾有去来，高城无奈角声哀。
连林秋叶吹初尽，满路寒泥蹋欲开。
笠泽决归犹小憩，锦城未到莫轻回。
炊菰斫脍明年事，却忆斯游亦壮哉！
初秋
作者：陆游
朝代：宋

湿萤相逐照高栋，又见一年风露秋。流落江湖常踽踽，扫平河洛转悠悠。簿书终日了官事，尊酒何时宽客愁。拟倩天风吹梦去，浩歌起舞散花楼。
初秋
作者：陆游
朝代：宋

湿萤相逐照高栋，又见一年风露秋。
流落江湖常踽踽，扫平河洛转悠悠。
簿书终日了官事，尊酒何时宽客愁？拟倩天风吹梦去，浩歌起舞散花楼。
初秋
作者：陆游
朝代：宋

湿萤相逐照高栋，又见一年风露秋。
流落江湖常踽踽，扫平河洛转悠悠。
簿书终日了官事，尊酒何时寛客愁。
拟倩天风吹梦去，浩歌起舞散花楼。
初秋
作者：陆游
朝代：宋
体裁：五言律诗

雨气排残暑，风声送早秋。拂窗闻叶落，绕井看萤流。卧起须人助，炊舂尚自谋。萧条岁将晚，百虑入搔头。
初秋书怀
作者：陆游
朝代：宋

二十年前已二毛，即今何恨鬓萧骚。
孤灯自伴诗情苦，俗子从嫌醉眼高。
烟外暮钟来远寺，雨余秋涨集空壕。
思归更向文书懒，此手惟堪把蟹螯。
初秋书怀
作者：陆游
朝代：宋

二十年前已二毛，即今何恨鬓萧骚。孤灯自伴诗情苦，俗子从嫌醉眼高。烟外暮钟来远寺，雨馀秋涨集空壕。思归更向文书懒，此手惟堪把蟹螯。
初秋书感
作者：陆游
朝代：宋

流年冉冉不容追，余息厌厌只自知。
马革裹尸违壮志，鹿门采药卜幽期。
林蝉委蜕仙何远，巢燕成雏去已迟。
触事尔来多感慨，北窗闲赋早秋诗。
初秋书感
作者：陆游
朝代：宋

流年冉冉不容追，余息厌厌只自知。马革裹尺违壮志，鹿门采药卜幽期。林蝉委蜕仙何远，巢燕成雏去已迟。触事尔来多感慨，北窗闲赋早秋诗。
初秋书感
作者：陆游
朝代：宋

流年冉冉不容追，馀息厌厌只自知。马革裹尸违壮志，鹿门采药卜幽期。林蝉委蜕仙何远，巢燕成雏去已迟。触事尔来多感慨，北窗闲赋早秋诗。
初秋即事
作者：陆游
朝代：宋

帘栊雨过不胜清，秋气依依似有情。高栋尚余双燕宿，短莎先放百虫鸣。挑灯剩欲开书秩，擘蟹时须近酒觵。却媿邻家常作苦，探租黄犊待寒耕。
初秋即事二首
作者：陆游
朝代：宋

帘栊雨过不胜清，秋气依依似有情。高栋尚馀双燕宿，短莎先放百虫鸣。挑灯剩欲开书帙，擘蟹时须近酒觥。却愧邻家常作苦，探租黄犊待寒耕。老来阅世苦匆匆，又见流年入鬓蓬。山径湿萤黏露草，井床病叶霣秋风。邻翁每共藜羹味，稚子能终汗简功。造物于人元不薄，未须抵掌叹囊空。
初秋即事二首·其一
作者：陆游
朝代：宋

帘栊雨过不胜清，秋气依依似有情。
高栋尚余双燕宿，短莎先放百虫鸣。
挑灯剩欲开书帙，擘蟹时须近酒觵。
却愧邻家常作苦，探租黄犊待寒耕。
初秋即事二首·其一
作者：陆游
朝代：宋

帘栊雨过不胜清，秋气依依似有情。高栋尚馀双燕宿，短莎先放百虫鸣。挑灯剩欲开书帙，擘蟹时须近酒觥。却愧邻家常作苦，探租黄犊待寒耕。
初秋即事二首·其二
作者：陆游
朝代：宋

老来阅世苦匆匆，又见流年入鬓蓬。山径湿萤黏露草，井床病叶霣秋风。邻翁每共藜羹味，稚子能终汗简功。造物于人元不薄，未须抵掌叹囊空。
初秋即事二首·其二
作者：陆游
朝代：宋

老来阅世苦匆匆，又见流年入鬓蓬。
山径湿萤黏露草，井床病叶霣秋风。
邻翁每共藜羹味，稚子能终汗简功。
造物于人元不薄，未须抵掌嘆囊空。
初秋四首
作者：陆游
朝代：宋

生世元浮脆，人言七十稀。耄期今已及，气力固应微。食冷常忧过，追凉每念归。入秋才几日，卷簟换缣衣。藉草沾衣露，沿溪掠面风。桐凋无茂绿，莲老有疏红。小彴攲危度，邻园曲折通。新秋得强健，一笑莫匆匆。初夜月犹淡，入秋风已清。萤孤无远照，蝉断有遗声。命薄惭勋业，才疏负圣明。青鞋若耶路，亦足慰平生。兀兀终年醉，空空四壁穷。那知双雪鬓，又度几秋风。高枕三峰老，深衣独乐翁。骑驴向何许，搢箠有蛮童。
初秋四首·其一
作者：陆游
朝代：宋

生世元浮脆，人言七十稀。耄期今已及，气力固应微。食冷常忧过，追凉每念归。入秋才几日，卷簟换缣衣。
初秋四首·其一
作者：陆游
朝代：宋

生世元浮脆，人言七十稀。
耄期今已及，气力固应微。
食冷常忧过，追凉每念归。
入秋纔几日，卷簟换缣衣。
初秋四首·其三
作者：陆游
朝代：宋
体裁：五言律诗

初夜月犹淡，入秋风已清。萤孤无远照，蝉断有遗声。命薄惭勋业，才疏负圣明。青鞋若耶路，亦足慰平生。
初秋四首·其二
作者：陆游
朝代：宋

藉草沾衣露，沿溪掠面风。桐凋无茂绿，莲老有疏红。小彴攲危度，邻园曲折通。新秋得强健，一笑莫匆匆。
初秋四首·其二
作者：陆游
朝代：宋

藉草沾衣露，沿溪掠面风。
桐凋无茂绿，莲老有疏红。
小彴欹危度，邻园曲折通。
新秋得强健，一笑莫匆匆。
初秋四首·其四
作者：陆游
朝代：宋

兀兀终年醉，空空四壁穷。
那知双雪鬓，又度几秋风。
高枕三峰老，深衣独乐翁。
骑驴向何许，搢棰有蛮童。
初秋四首·其四
作者：陆游
朝代：宋

兀兀终年醉，空空四壁穷。那知双雪鬓，又度几秋风。高枕三峰老，深衣独乐翁。骑驴向何许，搢箠有蛮童。
初秋夜坐
作者：陆游
朝代：宋
体裁：五言律诗

徂岁又如许，吾生真若浮。露蝉鸣达晓，风叶堕先秋。野迥星辰大，天空河汉流。胡床幸亡恙，且复寄悠悠。
初秋夜坐
作者：陆游
朝代：宋

徂岁又如许，吾生真若浮。
露蝉鸣达晓，风叶堕先秋。
野迥星辰大，天空河汉流。
胡床幸亡恙，且復寄悠悠。
初秋夜赋二首
作者：陆游
朝代：宋

北斗垂欲尽，明河淡不流。低回半枕梦，萧瑟一窗秋。老益尊儒术，闲仍为国忧。孰云生死大，却已付悠悠。炎熇犹末伏，清绝忽新秋。露气房栊冷，砧声岁月遒。悲蛩草根语，孤磷竹间流。闻道河南北，飞蝗暗百州。